polyglot-tagger/wikipedia-language-snippets-filtered huggingface dataset:
ಇಂದು ಇಪ್ಪತ್ತೆಂಟು ಬ್ರೂವರಿಗಳನ್ನು ಒಳಗೊಂಡ ಪೋರ್ಟ್‌ಲ್ಯಾಂಡ್‌ ರಾಷ್ಟ್ರದಲ್ಲಿನ ಇತರ ನಗರಗಳಿಗಿಂತ ಹೆಚ್ಚಿನ ಬ್ರೂವರಿಗಳಿಗೆ ತಾಣವಾಗಿದೆ. ಮ್ಯಾಕ್‌ಮೆನಮಿನ್ ಸಹೋದರರು ಸುಮಾರು ಮೂವತ್ತು ಬ್ರೂಪಬ್‌ಗಳು, ಡಿಸ್ಟಿಲ್ಲರಿ ಗಳು ಮತ್ತು ವೈನ್‌ಸ್ಥಾವರಗಳನ್ನು ಹೊಂದಿದ್ದಾರೆ. ಇವೆಲ್ಲವೂ ಮಹಾನಗರದಾದ್ಯಂತ ಹರಡಿಕೊಂಡಿವೆ, ಹಲವಾರು ನವೀಕೃತ ಚಲನಚಿತ್ರ ಮಂದಿರಗಳಲ್ಲಿ ಹಾಗೂ ಮತ್ತೆ ಕೆಲವು ಹಳೆಯ ಅಥವಾ ಕೆಡವಲು ಉದ್ದೇಶಿಸಿದ್ದ ಕಟ್ಟಡಗಳಲ್ಲಿ ವ್ಯಾಪಿಸಿವೆ. ಇತರ ಗಮನಾರ್ಹ ಪೋರ್ಟ್‌ಲ್ಯಾಂಡ್‌ ಬ್ರೂವರ್‌ಗಳೆಂದರೆ - ವಿಡ್ಮರ್ ಬ್ರದರ್ಸ್, ಬ್ರಿಡ್ಜ್‌ಪೋರ್ಟ್, ಹೇರ್ ಆಫ್ ದ ಡಾಗ್ ಹಾಗೂ ಇನ್ನಿತರ ಅಸಂಖ್ಯಾತ ಸಣ್ಣ ಮಟ್ಟದ ಬ್ರೂವರ್‌ಗಳು. ೧೯೯೯ರಲ್ಲಿ, ಪೋರ್ಟ್‌ಲ್ಯಾಂಡ್‌ ಜರ್ಮನಿಯ ಕೊಲೊಗ್ನೆಗಿಂತ ಹೆಚ್ಚು ಬ್ರೂವರಿಗಳನ್ನು ಹೊಂದಿರುವುದರಿಂದ ಆ ನಗರವನ್ನು ಲೇಖಕ ಮೈಕೆಲ್ "ಬೀರ್‌ಹಂಟರ್" ಜ್ಯಾಕ್ಸನ್ ಪ್ರಪಂಚದ ಬಿಯರ್‌ನ ರಾಜಧಾನಿ ಯ ಅಭ್ಯರ್ಥಿ ಎಂದು ಕರೆದನು. ಪೋರ್ಟ್‌ಲ್ಯಾಂಡ್‌ ಒರೆಗಾನ್ ವಿಸಿಟರ್ಸ್ ಅಸೋಸಿಯೇಶನ್ "ಬೀರ್‌ವಾನ" ಮತ್ತು "ಬ್ರೂಟೋಪಿಯ" ಎಂಬ ಹೆಸರುಗಳನ್ನು ಈ ನಗರಕ್ಕೆ ಉಪನಾಮಗಳಾಗಿ ಸೂಚಿಸುತ್ತಿದೆ. ೨೦೦೬ ಮಧ್ಯ-ಜನವರಿಯಲ್ಲಿ ಮೇಯರ್ ಟಾಮ್ ಪಾಟರ್ ಈ ನಗರಕ್ಕೆ ಅಧಿಕೃತವಾಗಿ ಬೀರ್‌ಟೌವ್ನ್ ಎಂಬ ಹೊಸ ಹೆಸರನ್ನು ಉಪನಾಮವಾಗಿ ನೀಡಿದನು.
ಪೋರ್ಟ್‌ಲ್ಯಾಂಡ್‌ ವಿಲ್ಲಾಮೆಟ್ಟೆ ನದಿಯ ತೀರದಲ್ಲಿ ಒರೆಗಾನ್ ನಗರ ಮತ್ತು ಫೋರ್ಟ್ ವ್ಯಾಂಕವರ್‌ ಮಧ್ಯದಲ್ಲಿ "ಸ್ವಚ್ಛಗೊಳಿಸಿದ" ಪ್ರದೇಶವಾಗಿ ಆರಂಭವಾಯಿತು. ೧೮೪೩ರಲ್ಲಿ ವಿಲಿಯಂ ಓವರ್ಟನ್ ಈ ಭೂಮಿಯು ಹೆಚ್ಚಿನ ವಾಣಿಜ್ಯೋಪಯೋಗಿ ಪ್ರಾಮುಖ್ಯತೆಯನ್ನು ಹೊಂದಿದೆಯೆಂದು ಮನಗಂಡನು. ಆದರೆ ಭೂಮಿಯ ಹಕ್ಕಿಗಾಗಿ ಅರ್ಜಿ ಸಲ್ಲಿಸಲು ಬಂಡವಾಳದ ಕೊರತೆಯನ್ನು ಹೊಂದಿದ್ದನು. ಅವನು ಪಾಲುದಾರ ಮಸ್ಸಾಚ್ಯುಸೆಟ್ಸ್‌ನ ಬಾಸ್ಟನ್‌ನ ಅಸಾ ಲವ್‌ಜಾಯ್ ಒಂದಿಗೆ 25¢ರಷ್ಟಕ್ಕೆ ವಾಣಿಜ್ಯ ಒಪ್ಪಂದವೊಂದನ್ನು ಮಾಡಿಕೊಂಡ: ಅದರ ಪ್ರಕಾರ ಓವರ್ಟನ್ ೬೪೦ ಎಕರೆ ಪ್ರದೇಶದ ಹಕ್ಕನ್ನು ಹೊಂದಿದ್ದನು. ನಂತರ ಓವರ್ಟನ್ ಅವನಿಗೆ ಹಂಚಿಕೊಟ್ಟ ಅರ್ಧ ಭಾಗವನ್ನು ಮೈನೆಯ ಪೋರ್ಟ್‌ಲ್ಯಾಂಡ್‌‌ನ ಫ್ರಾನ್ಸಿಸ್ . ಪೆಟ್ಟಿಗ್ರೊಗೆ ಮಾರಾಟ ಮಾಡಿದನು. ಹೊಸ ನಗರಕ್ಕೆ ಪೆಟ್ಟಿಗ್ರೊ ಮತ್ತು ಲವ್‌ಜಾಯ್ ಇಬ್ಬರೂ ಅವರ ಹುಟ್ಟೂರಿನ ಹೆಸರನ್ನಿಡಲು ಬಯಸಿದರು; ಇದನ್ನು ನಾಣ್ಯ ಚಿಮ್ಮುವಮೂಲಕ ನಿರ್ಧರಿಸಲಾಯಿತು. ಅದರಲ್ಲಿ ಪೆಟ್ಟಿಗ್ರೊ ಮೂರು ಟಾಸ್‌ಗಳ ಸರಣಿಯಲ್ಲಿ ಎರಡನ್ನು ಗೆದ್ದುಕೊಂಡನು. ಈ ನಿರ್ಣಯಕ್ಕೆ ಬಳಸಿದ ನಾಣ್ಯವನ್ನು ಈಗ ಪೋರ್ಟ್‌ಲ್ಯಾಂಡ್‌ ಪೆನ್ನಿ ಎನ್ನುತ್ತಾರೆ. ಇದನ್ನು ಈಗ ಒರೆಗಾನ್ ಹಿಸ್ಟೋರಿಕಲ್ ಸೊಸೈಟಿಯ ಪ್ರಧಾನ ಕಾರ್ಯಸ್ಥಾನದಲ್ಲಿ ಪ್ರದರ್ಶನಕ್ಕಿಡಲಾಗಿದೆ.
ಪೋರ್ಟ್‌ಲ್ಯಾಂಡ್‌ನ ಮುಖ್ಯ ವಿಮಾನ ನಿಲ್ದಾಣವಾದ ಪೋರ್ಟ್‌ಲ್ಯಾಂಡ್ ಇಂಟರ್‌ನ್ಯಾಷನಲ್ ಏರ್‌ಪೋರ್ಟ್‌ನಗರ ಮಧ್ಯಭಾಗದ ಈಶಾನ್ಯದಲ್ಲಿದ್ದು, ಕಾರಿನಲ್ಲಿ ಪ್ರಯಾಣಿಸಿದರೆ ಸುಮಾರು ೨೦ ನಿಮಿಷಗಳ ಸಮಯ ತೆಗೆದುಕೊಳ್ಳುತ್ತದೆ. ಇದಲ್ಲದೆ ಪೋರ್ಟ್‌ಲ್ಯಾಂಡ್‌ ಒರೆಗಾನ್‌ನ ಏಕೈಕ ಸಾರ್ವಜನಿಕ ಬಳಕೆಯ ಹೆಲಿಕಾಪ್ಟರ್-ನಿಲ್ದಾಣವಾದ ಪೋರ್ಟ್‌ಲ್ಯಾಂಡ್‌ ಡೌನ್‌ಟೌನ್ ಹೆಲಿಪೋರ್ಟ್‌ಅನ್ನೂ ಹೊಂದಿದೆ.
ರಾಷ್ಟ್ರೀಯ ಪ್ರಯಾಣಿಕರ ರೈಲು ವ್ಯವಸ್ಥೆಯಾದ ಆಮ್‌ಟ್ರ್ಯಾಕ್ ಪೋರ್ಟ್‌ಲ್ಯಾಂಡ್‌ಗೆ ಯೂನಿಯನ್ ಸ್ಟೇಷನ್‌ನಲ್ಲಿ ಮೂರು ಮಾರ್ಗಗಳಲ್ಲಿ ಸೇವೆಯನ್ನು ಒದಗಿಸುತ್ತದೆ. ದೀರ್ಘ-ದೂರದ ರೈಲು ಮಾರ್ಗಗಳೆಂದರೆ - ಕೋಸ್ಟ್ ಸ್ಟಾರ್‌ಲೈಟ್ ಮತ್ತು ಎಂಪೈರ್ ಬಿಲ್ಡರ್ . ಆಮ್‌ಟ್ರ್ಯಾಕ್ ಕಾಸ್ಕೇಡ್ಸ್ ನಿತ್ಯ ಪ್ರಯಾಣಿಕರ ರೈಲುಗಳು ಬ್ರಿಟಿಷ್ ಕೊಲಂಬಿಯಾದ ವ್ಯಾಂಕವರ್‌ ಮತ್ತು ಒರೆಗಾನ್‌‌ನ ಯೂಜೀನ್ ಮಧ್ಯೆ ಕಾರ್ಯ ನಿರ್ವಹಿಸುತ್ತದೆ ಹಾಗೂ ಇವು ಪೋರ್ಟ್‌ಲ್ಯಾಂಡ್‌ನಲ್ಲಿ ಪ್ರತಿ ದಿನ ಅನೇಕ ಬಾರಿ ಓಡುತ್ತವೆ.
ಪೋರ್ಟ್‌ಲ್ಯಾಂಡ್‌ ವಾಯುವ್ಯ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿರುವ ಒಂದು ನಗರ. ಇದು ಒರೆಗಾನ್ ರಾಜ್ಯದಲ್ಲಿ ವಿಲ್ಲಾಮೆಟ್ಟೆ ಮತ್ತು ಕೊಲಂಬಿಯಾ ನದಿಗಳ ಸಂಗಮ ಸ್ಥಾನದ ಹತ್ತಿರದಲ್ಲಿದೆ. ೨೦೦೯ರ ಜುಲೈನಲ್ಲಿ ಇದು ೫೮೨,೧೩೦ನಷ್ಟು ಜನಸಂಖ್ಯೆಯನ್ನು ಹೊಂದಿತ್ತು. ಆಗ ಇದು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ 30ನೇ ಅತಿ ಹೆಚ್ಚು ಜನಸಂಖ್ಯೆ ಹೊಂದಿದ ನಗರವಾಗಿತ್ತು. ಇದು ವಿಶ್ವದಲ್ಲಿ ಎರಡನೇ ಮತ್ತು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಮೊದಲನೇ ಅತಿ ಹೆಚ್ಚು ಪರಿಸರ ಸ್ನೇಹಿ ಅಥವಾ "ಹಸಿರು" ನಗರ ಎಂಬ ಹೆಸರನ್ನು ಪಡೆದಿದೆ. ಪೋರ್ಟ್‌ಲ್ಯಾಂಡ್‌ ಒರೆಗಾನ್‌ನ ಅತಿಹೆಚ್ಚು ಜನಸಂಖ್ಯೆಯನ್ನು ಹೊಂದಿರುವ ನಗರವಾಗಿದೆ ಹಾಗೂ ವಾಷಿಂಗ್ಟನ್‌‌ನ ಸಿಯಾಟಲ್‌ ಮತ್ತು ಬ್ರಿಟಿಷ್ ಕೊಲಂಬಿಯಾದ ವ್ಯಾಂಕವರ್‌ ನಂತರ ಪೆಸಿಫಿಕ್ ವಾಯುವ್ಯ ದಲ್ಲಿ ಮೂರನೇ ಅತಿ ಜನಭರಿತ ನಗರವಾಗಿದೆ. ಸರಿಸುಮಾರು ಎರಡು ದಶಲಕ್ಷದಷ್ಟು ಜನರು ಪೋರ್ಟ್‌ಲ್ಯಾಂಡ್‌ ಮಹಾನಗರದಲ್ಲಿ ವಾಸಿಸುತ್ತಾರೆ. ಇದು ೨೦೦೬ರ ಜುಲೈನ ಪ್ರಕಾರ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ 23ನೇ ಅತಿಹೆಚ್ಚು ಜನಸಂಖ್ಯೆಯಾಗಿತ್ತು.
5 ಪೋರ್ಟ್‌ಲ್ಯಾಂಡ್‌ಅನ್ನು ದಕ್ಷಿಣದಲ್ಲಿ ವಿಲ್ಲಾಮೆಟ್ಟೆ ಕಣಿವೆ, ದಕ್ಷಿಣದ ಒರೆಗಾನ್‌ ಮತ್ತು ಕ್ಯಾಲಿಫೋರ್ನಿಯಾ ಒಂದಿಗೆ ಹಾಗೂ ಉತ್ತರದಲ್ಲಿ ವಾಷಿಂಗ್ಟನ್‌ ಒಂದಿಗೆ ಸಂಪರ್ಕವನ್ನು ಕಲ್ಪಿಸುತ್ತದೆ. -405 ನಗರದ ಮಧ್ಯಭಾಗದ ಪ್ರದೇಶಗಳ ಸುತ್ತಲೂ -೫ ಒಂದಿಗೆ ಕುಣಿಕೆಯಂಥ ಮಾರ್ಗವಾಗಿ ರೂಪುಗೊಂಡಿದೆ. -205 ಪೂರ್ವ ಭಾಗದಲ್ಲಿನ ಕುಣಿಕೆಯಂಥ ಮುಕ್ತ ಮಾರ್ಗವಾಗಿದೆ. ಇದು ಪೋರ್ಟ್‌ಲ್ಯಾಂಡ್‌ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದೊಂದಿಗೆ ಸಂಪರ್ಕಿಸುತ್ತದೆ. 26 ಮಹಾನಗರದೊಳಗೆ ಪ್ರಯಾಣಿಸಲು ನೆರವಾಗುತ್ತದೆ. ಇದು ಪಶ್ಚಿಮದಲ್ಲಿ ಪೆಸಿಫಿಕ್ ಸಾಗರದವರೆಗೆ ಹಾಗೂ ಪೂರ್ವದಲ್ಲಿ ಮೌಂಟ್ ಹುಡ್‌ ಮತ್ತು ಕೇಂದ್ರ ಒರೆಗಾನ್‌‌ವರೆಗೆ ಹಬ್ಬಿಕೊಂಡಿದೆ. 30 ನಗರದಾದ್ಯಂತ ಒಂದು ಮುಖ್ಯ, ಬೈಪಾಸ್ ಮತ್ತು ವ್ಯಾಪಾರೀ ಮಾರ್ಗವನ್ನು ಹೊಂದಿದೆ. ಇದು ಪಶ್ಚಿಮದಲ್ಲಿ ಒರೆಗಾನ್‌ನ ಆಸ್ಟೋರಿಯ‌ದಿಂದ ಹಿಡಿದು, ಒರೆಗಾನ್‌ನ ಗ್ರೆಶ್ಯಾಮ್‌ನ ಮೂಲಕ ಮತ್ತು ಪೂರ್ವದ ಹೊರನಗರಗಳವರೆಗೆ ವಿಸ್ತರಿಸುತ್ತದೆ ಹಾಗೂ -84 ಒಂದಿಗೆ ಸಂಪರ್ಕಿಸಿ, ಇದಾಹೊ, ಬಾಯ್ಸೆನೆಡೆಗೆ ಸಾಗುತ್ತದೆ.
ಪೋರ್ಟ್‌ಲ್ಯಾಂಡ್‌ ಒರೆಗಾನ್‌‌ನ ಅತಿಹೆಚ್ಚು ಜನಸಂಖ್ಯೆಯ ಪ್ರದೇಶ ವಿಲ್ಲಾಮೆಟ್ಟೆ ಕಣಿವೆಯ ಉತ್ತರದ ಕೊನೆಯಲ್ಲಿ ಕಂಡುಬರುತ್ತದೆ. ಆದರೂ ಮಹಾನಗರವು ಸಾಂಸ್ಕೃತಿಕವಾಗಿ ಮತ್ತು ರಾಜಕೀಯವಾಗಿ ಕಣಿವೆಯ ಉಳಿದ ಪ್ರದೇಶಕ್ಕಿಂತ ಭಿನ್ನವಾಗಿದೆ ಹಾಗೂ ಸ್ಥಳೀಯ ಸಂಪ್ರದಾಯವು ಪೋರ್ಟ್‌ಲ್ಯಾಂಡ್‌ನ್ನು ಕಣಿವೆಯ ಪ್ರದೇಶದಿಂದ ಹೊರಗುಳಿಸುತ್ತದೆ. ಪೋರ್ಟ್‌ಲ್ಯಾಂಡ್‌ ಹೆಚ್ಚುಕಡಿಮೆ ಸಂಪೂರ್ಣವಾಗಿ ಮುಲ್ಟ್‌ನೋಮಾ ಕೌಂಟಿಯೊಳಗೆ ಇದ್ದರೂ, ಇದರ ಕೆಲವು ಭಾಗಗಳು ಕ್ಲ್ಯಾಕಮಾಸ್‌ ಮತ್ತು ವಾಷಿಂಗ್ಟನ್‌ ಕೌಂಟಿಗಳಲ್ಲಿದ್ದು, ಮಧ್ಯ-೨೦೦೫ರಲ್ಲಿ ಇಲ್ಲಿ ಅನುಕ್ರಮವಾಗಿ ೭೮೫ ಮತ್ತು ೧,೪೫೫ರಷ್ಟು ಜನಸಂಖ್ಯೆಯಿತ್ತು ಎಂದು ಅಂದಾಜಿಸಲಾಗಿದೆ. ವಿಲ್ಲಾಮೆಟ್ಟೆ ನದಿಯು ಈ ನಗರ ಕೇಂದ್ರದ ಮೂಲಕ ಉತ್ತರಕ್ಕೆ ಹರಿದು, ನಗರದ ಪೂರ್ವ ಮತ್ತು ಪಶ್ಚಿಮ ಭಾಗಗಳನ್ನು ಬೇರ್ಪಡಿಸುತ್ತದೆ. ನಂತರ ವಾಯುವ್ಯಕ್ಕೆ ತಿರುಗಿ ಕೊಲಂಬಿಯಾ ನದಿಯನ್ನು ಸೇರುತ್ತದೆ. ಇದು ನಗರದ ಉತ್ತರಕ್ಕೆ ಅತಿ ಕಡಿಮೆ ದೂರವಾಗಿದೆ.
೧೮೯೧ರಲ್ಲಿ ಪೋರ್ಟ್‌ಲ್ಯಾಂಡ್‌, ಆಲ್ಬಿನಾ ಮತ್ತು ಪೂರ್ವ ಪೋರ್ಟ್‌ಲ್ಯಾಂಡ್‌‌ನ ನಗರಗಳು ಒಟ್ಟುಗೂಡಿದವು ಹಾಗೂ ಅವುಗಳ ಒಂದೇ ನಕಲಿ ಹೆಸರಿನ ರಸ್ತೆಗಳಿಗೆ ಹೊಸ ಹೆಸರುಗಳನ್ನು ನೀಡಲಾಯಿತು. ೧೯೩೧ರ ಸೆಪ್ಟೆಂಬರ್ ೨ರ "ಮಹಾ ಹೊಸಸಂಖ್ಯೆ ನಮೂದು" ರಸ್ತೆಗಳಿಗೆ ಹೆಸರಿಡುವ ವ್ಯವಸ್ಥೆಯನ್ನು ಪ್ರಮಾಣಬದ್ಧಗೊಳಿಸಿತು ಹಾಗೂ ಮನೆಗಳ ಸಂಖ್ಯೆಗಳನ್ನು ಪ್ರತಿ ಬ್ಲಾಕ್‌ನ ೨೦ರಿಂದ ಪ್ರತಿ ಬ್ಲಾಕ್‌ನ ೧೦೦ರವರೆಗೆ ಬದಲಾಯಿಸಿತು. ಇದು ಪೋರ್ಟ್‌ಲ್ಯಾಂಡ್‌ಅನ್ನು ಐದು ವಿಭಾಗಗಳಾಗಿ ವಿಂಗಡಿಸಿತು: ನೈಋತ್ಯ, ಆಗ್ನೇಯ, ವಾಯುವ್ಯ, ಉತ್ತರ ಮತ್ತು ಈಶಾನ್ಯ. ಬರ್ನ್‌ಸೈಡ್ ಸ್ಟ್ರೀಟ್ ಉತ್ತರ ಮತ್ತು ದಕ್ಷಿಣವಾಗಿ ಹಾಗೂ ವಿಲ್ಲಾಮೆಟ್ಟೆ ನದಿಯು ಪೂರ್ವ ಮತ್ತು ಪಶ್ಚಿಮವಾಗಿ ವಿಭಾಗಿಸುತ್ತದೆ.ಬರ್ನ್‌ಸೈಡ್ ಉತ್ತರಕ್ಕೆ ಪಶ್ಚಿಮದ ಐದು ಬ್ಲಾಕ್‌ಗಳನ್ನು ನದಿಯು ತಿರುಗಿಸುತ್ತದೆ. ಆ ಸ್ಥಾನದಲ್ಲಿ ವಿಲಿಯಮನ್ಸ್ ಅವೆನ್ಯೂವನ್ನು ವಿಭಜಕವನ್ನಾಗಿ ಬಳಸಲಾಗಿದೆ. ಉತ್ತರದ ಭಾಗವು ವಿಲಿಯಮ್ಸ್ ಅವೆನ್ಯೂ ಮತ್ತು ಪಶ್ಚಿಮದ ವಿಲ್ಲಾಮೆಟ್ಟೆ ನದಿಯ ಮಧ್ಯದಲ್ಲಿ ಕಂಡುಬರುತ್ತದೆ.
ಪೋರ್ಟ್‌ಲ್ಯಾಂಡ್‌ನ ಸ್ಥಳವು ಅನೇಕ ಉದ್ಯಮಗಳಿಗೆ ಪ್ರಯೋಜನಕಾರಿಯಾಗಿದೆ. ತುಲನಾತ್ಮಕವಾಗಿ ಕಡಿಮೆ-ಇಂಧನ ಖರ್ಚಿನ, ಸುಲಭಲಭ್ಯ ಸಂಪನ್ಮೂಲಗಳು, ಉತ್ತರ-ದಕ್ಷಿಣ ಮತ್ತು ಪೂರ್ವ-ಪಶ್ಚಿಮ ಅಂತಾರಾಜ್ಯ ಅಂತಾರಾಷ್ಟ್ರೀಯದೊಡ್ಡ ಹಡಗು ಹಡಗು-ರವಾನೆ ಸೌಕರ್ಯಗಳು ಹಾಗೂ ಪಶ್ಚಿಮ ಕರಾವಳಿಯ ಖಂಡಾಂತರದ ರೈಲುಮಾರ್ಗಗಗಳು ಮೊದಲಾದೆಲ್ಲವೂ ಆರ್ಥಿಕವಾಗಿ ಅನುಕೂಲಕರವಾಗಿವೆ. ಸಲಹಾ ಸಂಸ್ಥೆ ಮರ್ಸರ್ ೨೦೦೯ರಲ್ಲಿ "ನೌಕರರನ್ನು ಅಂತಾರಾಷ್ಟ್ರೀಯ ಕಾರ್ಯಭಾರಕ್ಕೆ ನೇಮಕ ಮಾಡಲು ಸರ್ಕಾರಗಳಿಗೆ ಮತ್ತು ಪ್ರಮುಖ ಕಂಪೆನಿಗಳಿಗೆ ಸಹಾಯ ಮಾಡಲು ನಡೆಸಿದ" ಅಂದಾಜಿನಲ್ಲಿ ಪೋರ್ಟ್‌ಲ್ಯಾಂಡ್‌ಗೆ ವಿಶ್ವವ್ಯಾಪಿ ಜೀವನ ಗುಣಮಟ್ಟದಲ್ಲಿ ೪೨ನೇ ಸ್ಥಾನವನ್ನು ನೀಡಿದೆ; ಈ ಸಮೀಕ್ಷೆಯು ರಾಜಕೀಯ ಸುಭದ್ರತೆ, ವೈಯಕ್ತಿಕ ಸ್ವಾತಂತ್ರ್ಯ, ನೈರ್ಮಲ್ಯ, ಅಪರಾಧ, ಗೃಹ, ನೈಸರ್ಗಿಕ ಪರಿಸರ, ಮನರಂಜನೆ, ಬ್ಯಾಂಕಿಂಗ್ ಸೌಕರ್ಯಗಳು, ಗ್ರಾಹಕ ಸರಕುಗಳ ಲಭ್ಯತೆ, ಶಿಕ್ಷಣ ಮತ್ತು ಸಾರಿಗ ವ್ಯವಸ್ಥೆಯನ್ನೂ ಒಳಗೊಂಡಂತೆ ಸಾರ್ವಜನಿಕ ಸೇವೆಗಳು ಮೊದಲಾದ ಅಂಶಗಳನ್ನು ಪರಿಗಣಿಸಿದೆ.
ಪೋರ್ಟ್‌ಲ್ಯಾಂಡ್‌ ಮತ್ತು ಅದರ ಸುತ್ತಮುತ್ತಲ ಮಹಾನಗರದ ಪ್ರದೇಶಗಳಲ್ಲಿ ಮೆಟ್ರೊ ಆಡಳಿತ ನಡೆಸುತ್ತದೆ. ಇದು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ನೇರವಾಗಿ ಚುನಾಯಿಸಲಾಗುವ ಏಕೈಕ ಪ್ರಾದೇಶಿಕ ಸರ್ಕಾರವಾಗಿದೆ. ಮೆಟ್ರೊದ ಸನ್ನದು ಭೂಬಳಕೆ ಮತ್ತು ಸಾರಿಗೆ ವ್ಯವಸ್ಥೆ ಯೋಜನೆ, ಭಾರಿ ತ್ಯಾಜ್ಯ ವಿಲೇವಾರಿ ಹಾಗೂ ನಕ್ಷೆ ಅಭಿವೃದ್ಧಿಯನ್ನು ಒಳಗೊಂಡಿದೆ. ಇದು ಒರೆಗಾನ್ ಕನ್ವೆನ್ಶನ್ ಸೆಂಟರ್, ಒರೆಗಾನ್ ಜೂ, ಪೋರ್ಟ್‌ಲ್ಯಾಂಡ್‌ ಸೆಂಟರ್ ಫಾರ್ ದಿ ಪರ್ಫಾರ್ಮಿಂಗ್ ಆರ್ಟ್ಸ್ ಮತ್ತು ಪೋರ್ಟ್‌ಲ್ಯಾಂಡ್‌ ಮೆಟ್ರೊಪೊಲಿಟನ್ ಎಕ್ಸ್‌ಪೊಸಿಶನ್ ಸೆಂಟರ್ ಮೊದಲಾದವುಗಳ ಸ್ವಾಮ್ಯ ಹೊಂದಿದೆ ಮತ್ತು ನಿರ್ವಹಿಸುತ್ತದೆ. ಮುಲ್ಟ್ನೊಮಾಹ್ ಕೌಂಟಿ ಸರ್ಕಾರವೂ ಸಹ ಪೋರ್ಟ್‌ಲ್ಯಾಂಡ್‌ ನಗರಕ್ಕೆ ಅನೇಕ ಸೇವೆಗಳನ್ನು ಒದಗಿಸುತ್ತದೆ. ಅದರೊಂದಿಗೆ ಪಶ್ಚಿಮ ಮತ್ತು ದಕ್ಷಿಣದಲ್ಲಿ ವಾಷಿಂಗ್ಟನ್‌ ಮತ್ತು ಕ್ಲ್ಯಾಕಮಾಸ್‌ ಕೌಂಟಿಗಳೂ ಸಹ ಸೇರಿಕೊಂಡಿವೆ.
ಪೋರ್ಟ್‌ಲ್ಯಾಂಡ್‌‌ನಲ್ಲಿ ಬಿಯರ್ ಮತ್ತು ಅದರ ಬಿಯರ್ ಬಟ್ಟಿ ಇಳಿಸುವಿಕೆಯನ್ನು ಆಚರಿಸಲು ವರ್ಷಪೂರ್ತಿ ಅನೇಕ ಉತ್ಸವಗಳನ್ನು ಆಯೋಜಿಸುತ್ತದೆ., ಅವುಗಳಲ್ಲಿ ಒಂದು ಒರೆಗಾನ್ ಬ್ರೂವರ್ಸ್ ಫೆಸ್ಟಿವಲ್. ಪ್ರತಿ ಬೇಸಿಗೆಯಲ್ಲಿ ಜುಲೈ ತಿಂಗಳ ಕೊನೆಯ ವಾರಾಂತ್ಯದಲ್ಲಿ ನಡೆಯುವ ಇದು ಉತ್ತರ ಅಮೆರಿಕದಲ್ಲೇ ಅತ್ಯಂತ ದೊಡ್ಡ ಹೊರಾಂಗಣ ಕ್ರಾಫ್ಟ್ ಬಿಯರ್ ಉತ್ಸವವಾಗಿದೆ. ಈ ಉತ್ಸವದಲ್ಲಿ ೨೦೦೮ರಲ್ಲಿ ಸುಮಾರು ೭೦,೦೦೦ ಜನರು ಸೇರಿದ್ದರು. ವರ್ಷಂಪ್ರತಿ ಆಚರಿಸುವ ಇತರ ಪ್ರಮುಖ ಬಿಯರ್ ಉತ್ಸವಗಳೆಂದರೆ - ಎಪ್ರಿಲ್‌ನಲ್ಲಿ ನಡೆಯುವ ಸ್ಪ್ರಿಂಗ್ ಬಿಯರ್ ಆಂಡ್ ವೈನ್ ಫೆಸ್ಟಿವಲ್, ಜೂನ್‌ನಲ್ಲಿ ಆಚರಿಸುವ ನಾರ್ತ್ ಅಮೆರಿಕನ್ ಆರ್ಗನಿಕ್ ಬ್ರೂವರ್ಸ್ ಫೆಸ್ಟಿವಲ್, ಜುಲೈ ತಿಂಗಳಲ್ಲಿ ನಡೆಯುವ ಪೋರ್ಟ್‌ಲ್ಯಾಂಡ್‌ ಇಂಟರ್‌ನ್ಯಾಷನಲ್ ಬಿಯರ್‌ಫೆಸ್ಟ್, ಹಾಗೂ ಡಿಸೆಂಬರ್‌ನಲ್ಲಿ ಆಚರಿಸಲಾಗುವ ಹಾಲಿಡೇ ಅಲೆ ಫೆಸ್ಟಿವಲ್.
ಪೋರ್ಟ್‌ಲ್ಯಾಂಡ್‌ ಬೋರಿಂಗ್ ಲಾವ ಫೀಲ್ಡ್ ಎನ್ನುವ ಆರಿಹೋದ ಪ್ಲಿಯೊ-ಪ್ಲೈಸ್ಟೊಸೀನ್ ಜ್ವಾಲಾಮುಖಿ ಪ್ರದೇಶದ ತುದಿಯಲ್ಲಿ ಕಂಡುಬರುತ್ತದೆ. ಬೋರಿಂಗ್ ಲಾವ ಫೀಲ್ಡ್ ಮೌಂಟ್ ಟ್ಯಾಬರ್‌‌ನಂತಹ ಸುಮಾರು ೩೨ ಬೂದಿಯ ಶಂಕುವಿನಾಕಾರದ ದಿಬ್ಬಗಳನ್ನು ಒಳಗೊಂಡಿದೆ ಹಾಗೂ ಇದರ ಕೇಂದ್ರ ಆಗ್ನೇಯ ಪೋರ್ಟ್‌ಲ್ಯಾಂಡ್‌ನಲ್ಲಿದೆ. ಪೋರ್ಟ್‌ಲ್ಯಾಂಡ್‌ನ ಪೂರ್ವದಲ್ಲಿರುವ ಸುಪ್ತ ಆದರೆ ಹೆಚ್ಚು ಕ್ರಿಯಾಶೀಲವಾಗಿರುವ ಅಗ್ನಿಪರ್ವತ ಮೌಂಟ್ ಹುಡ್‌ ಶುಭ್ರ ವಾಯುಗುಣದಲ್ಲಿ ನಗರದ ಹೆಚ್ಚಿನ ಭಾಗದಿಂದ ಸ್ಷಷ್ಟವಾಗಿ ಗೋಚರಿಸುತ್ತದೆ. ವಾಷಿಂಗ್ಟನ್‌‌ನ ಉತ್ತರಕ್ಕಿರುವ ಕ್ರಿಯಾಶೀಲ ಅಗ್ನಿಪರ್ವತ ಮೌಂಟ್ ಸೇಂಟ್ ಹೆಲೆನ್ಸ್‌ ಈ ನಗರದಲ್ಲಿನ ಹೆಚ್ಚು-ಎತ್ತರದ ಪ್ರದೇಶಗಳಿಂದ ಕಾಣಿಸುತ್ತದೆ. 1980ರ ಮೇ 18ರ ಉಗುಳುವಿಕೆ ನಂತರ ಇದು ಜ್ವಾಲಾಮುಖಿಯ ಬೂದಿಯನ್ನು ನಗರದಲ್ಲಿ ಚಿಮ್ಮಿಸುವಷ್ಟು ತೀರಾ ಹತ್ತಿರಕ್ಕೆ ಬಂದಿತ್ತು.
ಪೋರ್ಟ್‌ಲ್ಯಾಂಡ್‌ನ ಪ್ರಸಿದ್ಧ ಲೇಖಕರೆಂದರೆ - ವಿಜ್ಞಾನ-ಕಾಲ್ಪನಿಕ ಲೇಖಕಿ ಉರ್ಸುಲಾ . ಲೆ ಗ್ಯುಯಿನ್, ಈಕೆ ಅರ್ತ್‌ಸೀ ಕಾದಂಬರಿಗಳಿಗೆ, ಹೈನಿಶ್ ಸೈಕಲ್ ಮತ್ತು ಆರ್ಶಿನಿಯನ್ ಟೇಲ್ಸ್ ‌ಗೆ ಹೆಸರುವಾಸಿಯಾಗಿದ್ದಾಳೆ; ಉಲ್ಲಂಘನೆಯ-ಕಾಲ್ಪನಿಕ ಕಾದಂಬರಿಕಾರ ಚಕ್ ಪಲಾಹ್ನಾಯ್ಕ್, ಇವನು ಪ್ರಶಸ್ತಿ-ವಿಜೇತ ಕಾದಂಬರಿ ಫೈಟ್ ಕ್ಲಬ್ ‌ಗೆ ಜನಪ್ರಿಯವಾಗಿದ್ದಾನೆ; ಹಾಗೂ ಬೆವೆರ್ಲಿ ಕ್ಲಿಯರಿ, ಈಕೆ ಹೆನ್ರಿ ಹಗಿನ್ಸ್, ಅವನ ನಾಯಿ ರಿಬ್ಸಿ, ಬೀಟ್ರೈಸ್ "ಬೀಜಸ್" ಕ್ವಿಂಬಿ ಮತ್ತು ರಾಮೋನ ಕ್ವಿಂಬಿ ಮೊದಲಾದವರನ್ನು ಚಿತ್ರಿಸುವ ಮಕ್ಕಳ ಪುಸ್ತಕಗಳ ಪ್ರಸಿದ್ಧ ಸರಣಿಯ ಲೇಖಕಿ. ಕ್ಲಿಯರಿಯ ಪಾತ್ರಗಳು ವಾಸಿಸುವ ಕ್ಲಿಕಿಟ್ಯಾಟ್ ಸ್ಟ್ರೀಟ್ ಈಶಾನ್ಯ ಪೋರ್ಟ್‌ಲ್ಯಾಂಡ್‌ನಲ್ಲಿರುವ ನಿಜವಾದ ರಸ್ತೆಯಾಗಿದೆ. ಈ ಪಾತ್ರಗಳ ಪ್ರತಿಮೆಗಳು ಹತ್ತಿರದ ಗ್ರ್ಯಾಂಟ್ ಪಾರ್ಕ್‌ನಲ್ಲಿ ಕಂಡುಬರುತ್ತವೆ.
ಪಶ್ಚಿಮದ ಭಾಗದಲ್ಲಿ ರಿವರ್‌ಪ್ಲೇಸ್, ಜಾನ್ಸ್ ಲ್ಯಾಂಡಿಂಗ್ ಮತ್ತು ದಕ್ಷಿಣದ ಜಲಾಭಿಮುಖ ಜಿಲ್ಲೆಗಳು "ಸಿಕ್ಸ್ತ್ ಕ್ವಾಡ್ರಂಟ್ "ನಲ್ಲಿ ಕಂಡುಬರುತ್ತವೆ. ಇಲ್ಲಿ ವಿಳಾಸಗಳು ಪಶ್ಚಿಮದಿಂದ ಪೂರ್ವಕ್ಕೆ ನದಿಯೆಡೆಗೆ ಏರುತ್ತಾ ಹೋಗುತ್ತವೆ. ಈ "ಸಿಕ್ಸ್ತ್ ಕ್ವಾಡ್ರಂಟ್" ಪಶ್ಚಿಮದಲ್ಲಿ ನೈಟೊ ಪಾರ್ಕ್‌ವೇ ಮತ್ತು ಬಾರ್ಬರ್ ಬೌಲೆವಾರ್ಡ್, ಉತ್ತರದಲ್ಲಿ ಮಾಂಟ್ಗೊಮರಿ ಸ್ಟ್ರೀಟ್ ಹಾಗೂ ದಕ್ಷಿಣದಲ್ಲಿ ನೇವಡಾ ಸ್ಟ್ರೀಟ್‌ನಿಂದ ಆವರಿಸಲ್ಪಟ್ಟಿದೆ. ಈ ಪ್ರದೇಶದಲ್ಲಿನ ಪೂರ್ವ-ಪಶ್ಚಿಮದ ವಿಳಾಸಗಳನ್ನು ಸೊನ್ನೆಯಿಂದ ಆರಂಭಿಸಿ ಸೂಚಿಸಲಾಗುತ್ತದೆ. (ಅಂದರೆ ೦೨೪೬ ಕ್ಯಾಲಿಫೋರ್ನಿಯಾ ಸ್ಟ್ರೀಟ್ ಮತ್ತು ೨೪೬ ಕ್ಯಾಲಿಫೋರ್ನಿಯಾ ಸ್ಟ್ರೀಟ್ ಒಂದೇ ಅಲ್ಲ. ಆದರೆ ಹೆಚ್ಚಿನ ನಕ್ಷೆ ರಚಿಸುವ ವ್ಯವಸ್ಥೆಗಳು ಈ ಎರಡು ಭಿನ್ನ ವಿಳಾಸಗಳ ವ್ಯತ್ಯಾಸ ಗುರುತಿಸುವುದಿಲ್ಲ.)
ಒರೆಗಾನ್‌ನ ೧೯೭೩ರ "ಅರ್ಬನ್ ಗ್ರೋತ್ ಬೌಂಡರಿ" ಕಾನೂನು, ಒರೆಗಾನ್‌ನಲ್ಲಿನ ಪ್ರತಿಯೊಂದು ಮಹಾನಗರಗಳ ಹೆಚ್ಚಿನ ಪ್ರಮಾಣದ ಅಭಿವೃದ್ಧಿಯನ್ನು ಮಿತಿಗೊಳಿಸುತ್ತದೆ‌. ಇದು ಒಳಚರಂಡಿ, ನೀರು ಮತ್ತು ದೂರಸಂಪರ್ಕ ವ್ಯವಸ್ಥೆಯಂತಹ ಸೌಕರ್ಯಗಳಿಗೆ ಮಾತ್ರವಲ್ಲದೆ ಬೆಂಕಿಯಿಂದ ರಕ್ಷಣೆ, ಪೋಲೀಸ್ ಮತ್ತು ಶಾಲಾ ವ್ಯವಸ್ಥೆಗಳಿಗೂ ಪ್ರವೇಶವನ್ನು ಮಿತಿಗೊಳಿಸುತ್ತದೆ. ಮೂಲತಃ ಈ ಕಾನೂನು ನಗರವು ಸುಮಾರು ೨೦ ವರ್ಷಗಳ ಬೆಳವಣಿಗೆಯನ್ನು ಒದಗಿಸಲು ಸೀಮಾರೇಖೆಯೊಳಗೆ ಸಾಕಷ್ಟು ಭೂಮಿಯನ್ನು ಹೊಂದಿರಬೇಕೆಂಬುದನ್ನು ಕಡ್ಡಾಯಗೊಳಿಸಿತು. ಆದಾಗ್ಯೂ, ಸೀಮಾರೇಖೆಯೊಳಗೆ ೫೦ ವರ್ಷಗಳ ಬೆಳವಣಿಗೆಯನ್ನು ನಿರ್ವಹಿಸುವ ಅಗತ್ಯದ ಬಗ್ಗೆ ಹಾಗೂ ಜತೆಗಿರುವ ಜಮೀನು ಮತ್ತು ಗ್ರಾಮೀಣ ಪ್ರದೇಶಗಳನ್ನು ರಕ್ಷಿಸಲ ೨೦೦೭ರಲ್ಲಿ ಶಾಸಕಾಂಗವು ಈ ಕಾನೂನನ್ನು ಮಾರ್ಪಡಿಸಿತು.
ಪೋರ್ಟ್‌ಲ್ಯಾಂಡ್‌ ಸ್ಥಳವು ವಿಲ್ಲಾಮೆಟ್ಟೆ ಮತ್ತು ಕೊಲಂಬಿಯಾ ನದಿಗಳ ಮೂಲಕ ಪೆಸಿಫಿಕ್ ಸಾಗರಕ್ಕೆ ಹಾಗೂ ವೆಸ್ಟ್ ಹಿಲ್ಸ್‌ನಲ್ಲಿನ ದೊಡ್ಡಕಂದರದ ಮೂಲಕ ಹಾದುಹೋಗುವ "ಗ್ರೇಟ್ ಪ್ಲ್ಯಾಂಕ್ ರಸ್ತೆ"ಯಿಂದ ಕೃಷಿಭೂಮಿ ಟ್ವಾಲಟಿನ್ ಕಣಿವೆಗೆ ಪ್ರವೇಶವನ್ನು ಹೊಂದಿದೆ. ಇದು ಹತ್ತಿರದ ಬಂದರುಗಳಿಗಿಂತ ಅನುಕೂಲ ಸ್ಥಿತಿಯನ್ನು ಕಲ್ಪಿಸಿತು. ಇದರಿಂದಾಗಿ ಈ ನಗರವು ಅತಿ ಶೀಘ್ರದಲ್ಲಿ ಬೆಳವಣಿಗೆ ಕಂಡಿತು. ಇದು ಪೆಸಿಫಿಕ್ ವಾಯುವ್ಯದಲ್ಲಿ ೧೯ನೇ ಶತಮಾನದಲ್ಲಿ ಬಹುಕಾಲದವರೆಗೆ ೧೮೯೦ರವರೆಗೆ ಪ್ರಮುಖ ಬಂದರಾಗಿತ್ತು. ಸಿಯಾಟಲ್‌ನ ಆಳಸಮುದ್ರದ ಬಂದರು ಈ ನಗರದ ಉಳಿದ ಪ್ರದೇಶಕ್ಕೆ ರೈಲಿನ ಮೂಲಕ ಸಂಪರ್ಕ ಹೊಂದಿದಾಗ,ಕೊಲಂಬಿಯಾ ನದಿಯ ನೆಚ್ಚಲಾಗದ ಯಾನದ ಬದಲಿಗೆ ಒಳನಾಡಿನ ಮಾರ್ಗದ ಸೌಲಭ್ಯ ಸಿಕ್ಕಿತು.
ಫೋರೆಸ್ಟ್ ಪಾರ್ಕ್ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ನಗರದೊಳಗಿರುವ ಅತ್ಯಂತ ದೊಡ್ಡ ಅರಣ್ಯಪ್ರದೇಶದ ಉದ್ಯಾನವನವಾಗಿದೆ. ಇದು ೫,೦೦೦ ಎಕರೆಗಳಿಗಿಂತಲೂ ಹೆಚ್ಚು ಪ್ರದೇಶವನ್ನು ಆವರಿಸಿದೆ. ಪೋರ್ಟ್‌ಲ್ಯಾಂಡ್‌ ಪ್ರಪಂಚದಲ್ಲೇ ಅತಿಸಣ್ಣ ಉದ್ಯಾನ ಮಿಲ್ಲ್ ಎಂಡ್ಸ್ ಪಾರ್ಕ್‌ಗೂ (ಎರಡು-ಅಡಿ-ವ್ಯಾಸದ ವೃತ್ತದ ಉದ್ಯಾನದ ವಿಸ್ತೀರ್ಣವು ಕೇವಲ ಸುಮಾರು ೦.೩ ಚದರ ಮೀಟರ್‌ನಷ್ಟಿದೆ) ನೆಲೆಯಾಗಿದೆ. ವಾಷಿಂಗ್ಟನ್‌ ಪಾರ್ಕ್ ನಗರಮಧ್ಯದ ಪಶ್ಚಿಮಕ್ಕಿದೆ ಹಾಗೂ ಇದು ಒರೆಗಾನ್ ಜೂ, ಪೋರ್ಟ್‌ಲ್ಯಾಂಡ್‌ ಜಾಪನೀಸ್ ಗಾರ್ಡನ್ ಮತ್ತು ಇಂಟರ್‌ನ್ಯಾಷನಲ್ ರೋಸ್ ಟೆಸ್ಟ್ ಗಾರ್ಡನ್‌ ಮೊದಲಾದವುಗಳಿಗೆ ನೆಲೆಯಾಗಿದೆ. ಇದರ ಹತ್ತಿರದಲ್ಲಿ ಕೌನ್ಸಿಲ್ ಕ್ರೆಸ್ಟ್ ಪಾರ್ಕ್ ಇದೆ. ಇದು ಪೋರ್ಟ್‌ಲ್ಯಾಂಡ್‌ನ ಅತ್ಯಂತ ಎತ್ತರದ ಪ್ರದೇಶವಾಗಿದೆ.
ಹೆಚ್ಚಿನ ದೊಡ್ಡ ನಗರಗಳಂತೆ ಪೋರ್ಟ್‌ಲ್ಯಾಂಡ್‌ ಅನೇಕ ಕಲಾ-ಪ್ರದರ್ಶನ ಸಂಸ್ಥೆಗಳನ್ನು ಒಳಗೊಂಡಿದೆ, ಅವುಗಳೆಂದರೆ - ಒರೆಗಾನ್ ಬ್ಯಾಲೆ ಥಿಯೇಟರ್, ಒರೆಗಾನ್ ಸಿಂಫನಿ, ಪೋರ್ಟ್‌ಲ್ಯಾಂಡ್‌ ಸೆಂಟರ್ ಸ್ಟೇಜ್, ಪೋರ್ಟ್‌ಲ್ಯಾಂಡ್‌ ಬ್ಯಾರಖ್ ಆರ್ಕೇಸ್ಟ್ರಾ ಮತ್ತು ಪೋರ್ಟ್‌ಲ್ಯಾಂಡ್‌ ಒಪೇರಾ. ನ್ಯೂಯಾರ್ಕ್‌ನ ಆಫ್ ಬ್ರಾಡ್‌ವೇ ಅಥವಾ ಆಫ್-ಆಫ್-ಬ್ರಾಡ್‌ವೇಯಂತೆ ಇದು ಪೋರ್ಟ್‌ಲ್ಯಾಂಡ್‌ ಸೆಂಟರ್ ಸ್ಟೇಜ್, ಆರ್ಟಿಸ್ಟ್ಸ್ ರೆಪರ್ಟರಿ ಥಿಯೇಟರ್, ಮಿರಾಕಲ್ ಥಿಯೇಟರ್, ಸ್ಟಾರ್ಕ್ ರೇವಿಂಗ್ ಥಿಯೇಟರ್ ಮತ್ತು ಟಿಯರ್ಸ್ ಆಫ್ ಜಾಯ್ ಥಿಯೇಟರ್‌ನಂತಹ ಕೆಲವು ರಂಗವೇದಿಕೆಗಳನ್ನು ಹೊಂದಿದೆ. ಪೋರ್ಟ್‌ಲ್ಯಾಂಡ್‌ ಪ್ರಪಂಚದ ಏಕೈಕ ಲವ್‌ಕ್ರಾಫ್ಟ್ ಫಿಲ್ಮ್ ಫೆಸ್ಟಿವಲ್ ಅನ್ನು ಹಾಲಿವುಡ್ ಥಿಯೇಟರ್‌ನಲ್ಲಿ ಆಯೋಜಿಸುತ್ತದೆ.
ಪೋರ್ಟ್‌ಲ್ಯಾಂಡ್‌ ನ್ಯಾಷನಲ್ ಬಾಸ್ಕೆಟ್‌ಬಾಲ್ ಅಸೋಸಿಯೇಶನ್‌ನ ಟ್ರೈಯಲ್ ಬ್ಲೇಜರ್ಸ್‌‌ಗೆ ತಾಣವಾಗಿದೆ. ೨೦೧೧ರ ಆರಂಭದಲ್ಲಿ ಈ ನಗರವು ಮೇಜರ್ ಲೀಗ್ ಸಾಕರ್ ಫ್ರಾಂಚೈಸ್ ಆಯೋಜಿಸಲಿದೆ. ಇದು ಪೋರ್ಟ್‌ಲ್ಯಾಂಡ್‌ ಟಿಂಬರ್ಸ್‌ನ ಮುಂದುವರಿಕೆಯಾಗಲಿದೆ. ಈ ನಗರವು ಅನೇಕ ಮೈನರ್ ಲೀಗ್ ತಂಡಗಳನ್ನೂ ಹೊಂದಿದೆ. ಓಟವು ಈ ಮಹಾನಗರದಲ್ಲಿನ ಒಂದು ಪ್ರಮುಖ ಕ್ರೀಡೆಯಾಗಿದೆ. ಇದು ಪೋರ್ಟ್‌ಲ್ಯಾಂಡ್‌ ಮ್ಯಾರಥಾನ್ ಮತ್ತು ಹೆಚ್ಚಿನ ಹುಡ್ ಟು ಕೋಸ್ಟ್ ರಿಲೆ ಮೊದಲಾದವನ್ನು ಒಳಗೊಂಡಿದೆ. ಸ್ಕೀಯಿಂಗ್ ಮತ್ತು ಸ್ನೊಬೋರ್ಡಿಂಗ್ ಸಹ ಇಲ್ಲಿ ಹೆಚ್ಚು ಜನಪ್ರಿಯವಾಗಿರುವ ಕ್ರೀಡೆಯಾಗಿದೆ. ವರ್ಷವಿಡೀ-ಇರುವ ಟಿಂಬರ್‌ಲೈನ್‌ಅನ್ನೂ ಒಳಗೊಂಡಂತೆ ಮೌಂಟ್ ಹುಡ್‌‌ನಲ್ಲಿ ಅನೇಕ ವಿಹಾರಧಾಮಗಳಿವೆ.
ಪೋರ್ಟ್‌ಲ್ಯಾಂಡ್‌ ಅದರ ಉದ್ಯಾನಗಳಿಗೆ ಮತ್ತು ತೆರೆದ ಜಾಗಗಳನ್ನು ರಕ್ಷಿಸುವ ಪರಂಪರೆಗೆ ಬಹು ಜನಪ್ರಿಯವಾಗಿದೆ. ಉದ್ಯಾನಗಳು ಮತ್ತು ಹಸಿರು ಉಳಿಸುವ ಯೋಜನೆಗಳು ಜಾನ್ ಆಲ್ಮ್‌ಸ್ಟೆಡ್‌ನ ೧೯೦೩ರ ರಿಪೋರ್ಟ್ ಟು ದಿ ಪೋರ್ಟ್‌ಲ್ಯಾಂಡ್‌ ಪಾರ್ಕ್ ಬೋರ್ಡ್ ‌ನಷ್ಟು ಹಿಂದಿನ ಇತಿಹಾಸವನ್ನು ಹೊಂದಿವೆ. ೧೯೯೫ರಲ್ಲಿ ಪೋರ್ಟ್‌ಲ್ಯಾಂಡ್‌ ಮಹಾನಗರದ ಮತದಾರರು ಮೀನು, ವನ್ಯಜೀವಿಗಳು ಮತ್ತು ಜನರಿಗಾಗಿ ಅಮೂಲ್ಯ ನೈಸರ್ಗಿಕ ಪ್ರದೇಶಗಳನ್ನು ಪಡೆಯಲು ಪ್ರಾದೇಶಿಕ ಕರಾರಿಗೆ ಅನುಮೋದನೆ ನೀಡಿದರು. ಹತ್ತು ವರ್ಷಗಳ ನಂತರ, ಗಿಂತಲೂ ಹೆಚ್ಚು ಪರಿಸರದ ದೃಷ್ಟಿಯಿಂದ ಮೌಲ್ಯಯುತ ನೈಸರ್ಗಿಕ ಪ್ರದೇಶಗಳನ್ನು ಖರೀದಿಸಲಾಯಿತು ಹಾಗೂ ಅವುಗಳನ್ನು ಅಭಿವೃದ್ಧಿ ಹೊಂದುವುದರಿಂದ ಶಾಶ್ವತವಾಗಿ ರಕ್ಷಿಸಲಾಯಿತು.
ಪೋರ್ಟ್‌ಲ್ಯಾಂಡ್‌ ದ ಕಿಂಗ್ಸ್‌ಮೆನ್ ಮತ್ತು ಪಾಲ್ ರೆವೆರೆ ಆಂಡ್ ದ ರೈಡರ್ಸ್‌ ಎಂಬ ಎರಡು ಪ್ರಸಿದ್ಧ ವಾದ್ಯ-ವೃಂದಕ್ಕೆ ನೆಲೆಯಾಗಿದೆ. ಇವೆರಡೂ ಲೂಯಿ ಲೂಯಿಗೆ ಹೆಸರುವಾಸಿಯಾಗಿವೆ. ಇತರ ವ್ಯಾಪಕವಾಗಿ ಖ್ಯಾತಿಗಳಿಸಿದ ಸಂಗೀತ ತಂಡಗಳೆಂದರೆ - ದ ಡ್ಯಾಂಡಿ ವಾರ್‌ಹಾಲ್ಸ್, ಎವರ್‌ಕ್ಲೀನರ್, ಮಾಡೆಸ್ಟ್ ಮೌಸ್, ಪಿಂಕ್ ಮಾರ್ಟಿನಿ, ಸ್ಲೀಚರ್-ಕಿಡ್ನಿ, ದ ಶಿನ್ಸ್, ಬ್ಲಿಟ್ಜನ್ ಟ್ರ್ಯಾಪರ್, ದ ಡಿಸೆಂಬರಿಸ್ಟ್ಸ್ ಮತ್ತು ಇತ್ತೀಚಿನ ಎಲಿಯಟ್ ಸ್ಮಿತ್. ನಗರದ ಸ್ಯಾಟಿರಿಕಾನ್ ನೈಟ್‌ಕ್ಲಬ್ ಸಹ ತುಂಬಾ ಹೆಸರುವಾಸಿಯಾಗಿದೆ. ಇಲ್ಲಿ ಇತ್ತೀಚಿನ ನಿರ್ವಾನ ಫ್ರಂಟ್‌ಮ್ಯಾನ್ ಕುರ್ಟ್ ಕೊಬೇನ್ ಹಾಗೂ ರಾಕ್-ಸಂಗೀತಗಾರ್ತಿ ಕಾರ್ಟ್ನೆ ಲವ್ ಪರಸ್ಪರ ಭೇಟಿಯಾಗಿ, ಅಂತಿಮವಾಗಿ ವಿವಾಹವಾದರು.
ಪೋರ್ಟ್‌ಲ್ಯಾಂಡ್‌ ಬೆಳೆವಣಿಗೆಯಾಗುತ್ತಿರುವ ಅನೇಕ ರೆಸ್ಟೊರೆಂಟ್‌ಗಳನ್ನು ಹೊಂದಿದೆ. ಫುಡ್ ನೆಟ್ವರ್ಕ್ ಅವಾರ್ಡ್‌ಗಳಿಗೆ ನಾಮನಿರ್ದೇಶನಗೊಂಡ ಮೂರರಲ್ಲಿ ಇದು ೨೦೦೭ರ "ಡೆಲಿಶಿಯಸ್ ಡೆಸ್ಟಿನೇಶನ್ ಆಫ್ ದ ಇಯರ್: ಎ ರೈಸಿಂಗ್ ಸಿಟಿ ವಿದ್ ಎ ಫಾಸ್ಟ್-ಗ್ರೋಯಿಂಗ್ ಫುಡ್ ಸೀನ್" ಎಂಬ ಪ್ರಶಸ್ತಿಯನ್ನು ಪಡೆಯಿತು.
ನ್ಯೂಯಾರ್ಕ್ ಟೈಮ್ಸ್‌ ಸಹ ಅದೇ ವರ್ಷದಲ್ಲಿ ಶೀಘ್ರವಾಗಿ ಬೆಳೆಯುತ್ತಿದ್ದ ರೆಸ್ಟೊರೆಂಟ್‌‌ಗಳಿಗಾಗಿ ಪೋರ್ಟ್‌ಲ್ಯಾಂಡ್‌ಗೆ ವ್ಯಾಪಕ ಪ್ರಚಾರ ನೀಡಿತು. ಟ್ರಾವೆಲ್ + ಲೆಷರ್ ೨೦೦೭ರಲ್ಲಿ ಪೋರ್ಟ್‌ಲ್ಯಾಂಡ್‌‌ಗೆ ರಾಷ್ಟ್ರದ ಎಲ್ಲಾ ನಗರಗಳಲ್ಲಿ #೯ನೇ ಸ್ಥಾನವನ್ನು ನೀಡಿತು. ಈ ನಗರವು ಅಮೆರಿಕದಲ್ಲಿ ಹೆಚ್ಚು ಸಸ್ಯಾಹಾರಿ-ಸ್ನೇಹಿ ನಗರವೆಂದು ಹೆಸರುವಾಸಿಯಾಗಿದೆ.
ಪೋರ್ಟ್‌ಲ್ಯಾಂಡ್‌ನಲ್ಲಿ ಇತ್ತೀಚಿಗೆ ಚಿತ್ರೀಕರಿಸಿದ ಚಲನಚಿತ್ರಗಳೆಂದರೆ - ಎಕ್ಸ್‌ಟ್ರಾರ್ಡಿನರಿ ಮೆಜರ್ಸ್ , ಬಾಡಿ ಆಫ್ ಎವಿಡೆನ್ಸ್ , ವಾಟ್ ದ ಬ್ಲೀಪ್ ಡು ವಿ ನೊ!? ,ದ ಹಂಟೆಡ್ , ಟ್ವಿಲೈಟ್ , ಪ್ಯಾರನಾಯ್ಡ್ ಪಾರ್ಕ್ , ವೆಂಡಿ ಆಂಡ್ ಲ್ಯೂಸಿ , ಫೀಸ್ಟ್ ಆಫ್ ಲವ್ ಮತ್ತು ಅನ್‌ಟ್ರೇಸೇಬಲ್ . ಇಲ್ಲಿನ ಮನರಂಜನೆಯ ಒಂದು ವಿಭಿನ್ನ ಲಕ್ಷಣವೆಂದರೆ ಹೆಚ್ಚಿನ ಚಲನಚಿತ್ರಮಂದಿರಗಳು ಬಿಯರ್ ಪಾನೀಯವನ್ನು ಒದಗಿಸುತ್ತವೆ. ಹೆಚ್ಚಾಗಿ ಎರಡನೇ ಬಾರಿ-ಪ್ರದರ್ಶನದ ಅಥವಾ ಪುನಶ್ಚೇತನಗೊಂಡ ಚಿತ್ರಗಳ ಸಂದರ್ಭದಲ್ಲಿ ಹೀಗೆ ಮಾಡಲಾಗುತ್ತದೆ. ಇಂತಹ "ಬ್ರೂ ಆಂಡ್ ವ್ಯೂ" ಚಲನಚಿತ್ರಮಂದಿರಗಳಿಗೆ ಒಂದು ಪ್ರಮುಖ ಉದಾಹರಣೆಯೆಂದರೆ - ದ ಬಾಗ್ದಾದ್ ಥಿಯೇಟರ್ ಆಂಡ್ ಪಬ್.
ಪೋರ್ಟ್‌ಲ್ಯಾಂಡ್‌ ನಗರದಲ್ಲಿ ಪೋರ್ಟ್‌ಲ್ಯಾಂಡ್‌ ಸಿಟಿ ಕೌನ್ಸಿಲ್ ಆಡಳಿತ ನಡೆಸುತ್ತದೆ. ಇದು ಮೇಯರ್ ಮತ್ತು ನಾಲ್ಕು ಕಮೀಷನರ್‌ಗಳನ್ನು ಹಾಗೂ ಒಬ್ಬ ಲೆಕ್ಕಪರೀಕ್ಷಕನನ್ನು ಒಳಗೊಂಡಿದೆ. ಇವರೆಲ್ಲರನ್ನು ನಾಲ್ಕು ವರ್ಷಾವಧಿಯಲ್ಲಿ ಕಾರ್ಯನಿರ್ವಹಿಸುವುದಕ್ಕಾಗಿ ನಗರದಾದ್ಯಂತದಿಂದ ಚುನಾಯಿಸಲಾಗುತ್ತದೆ. ಲೆಕ್ಕಪರೀಕ್ಷಕರು ಇತಿಮಿತಿಗಳನ್ನು ಕಮೀಷನ್ ಸ್ವರೂಪದ ಸರ್ಕಾರದಲ್ಲಿ ಒದಗಿಸುತ್ತಾರೆ ಹಾಗೂ ಸಾರ್ವಜನಿಕ ಸಂಪನ್ಮೂಲಗಳ ಬಳಕೆಗಾಗಿ ಉತ್ತರದಾಯಿತ್ವ ಹೊಂದಿರುತ್ತಾರೆ. ಇದಕ್ಕೆ ಹೆಚ್ಚುವರಿಯಾಗಿ, ಲೆಕ್ಕಪರೀಕ್ಷಕನು ನಗರದ ಸರ್ಕಾರದ ಅನೇಕ ವಿಷಯಗಳ ಮಾಹಿತಿ ಮತ್ತು ವರದಿಗಳ ಬಗ್ಗೆ ತಿಳಿಯಲು ಅವಕಾಶ ಕಲ್ಪಿಸಿ ಕೊಡುತ್ತಾನೆ.
ಪೋರ್ಟ್‌ಲ್ಯಾಂಡ್‌ ಅಡಿಡಾಸ್‌ನ ಪ್ರಾದೇಶಿಕ ಮುಖ್ಯ ಕಾರ್ಯಾಲಯಕ್ಕೆ ನೆಲೆಯಾಗಿದೆ. ಈ ಮೆಟ್ರೊ ಪ್ರದೇಶವು ಕೊಲಂಬಿಯಾ ಸ್ಪೋರ್ಟ್ಸ್‌ವೇರ್ ಕಾರ್ಪೊರೇಶನ್, ಯಾಕಿಮ ಪ್ರೋಡಕ್ಟ್ಸ್ ಮತ್ತು ನೈಕ್ ಇಂಕ್ ಮೊದಲಾದವುಗಳ ಪ್ರಧಾನ ಕಾರ್ಯಾಲಯಗಳನ್ನು ಹೊಂದಿವೆ. ಬೀವರ್ಟನ್, ಒರೆಗಾನ್ಸ್‌ ನೈಕ್ ಇಂಕ್ ಮತ್ತು ಪೋರ್ಟ್‌ಲ್ಯಾಂಡ್ಸ್ ಪ್ರೆಸಿಶನ್ ಕಾಸ್ಟ್‌ಪಾರ್ಟ್ಸ್ ಕಾರ್ಪೊರೇಶನ್ ಮೊದಲಾದವು ಮಾತ್ರ ಒರೆಗಾನ್‌ನಲ್ಲಿ ಪ್ರಧಾನ ಕಾರ್ಯಾಲಯಗಳನ್ನು ಹೊಂದಿರುವ ಎರಡು ಫೊರ್ಚ್ಯೂನ್ 500 ಕಂಪೆನಿಗಳಾಗಿವೆ. ನೈಕ್‌ನ ಸಹ-ಸ್ಥಾಪಕ ಮತ್ತು ಅಧ್ಯಕ್ಷನಾದ ಫಿಲಿಪ್ ನೈಟ್ ಅರೆಗಾನ್‌ನಲ್ಲಿ ಹುಟ್ಟಿದವ ಹಾಗೂ ಒರೆಗಾನ್ ವಿಶ್ವವಿದ್ಯಾನಿಲಯ‌ದ ಹಳೆಯ ವಿದ್ಯಾರ್ಥಿಯಾಗಿದ್ದಾರೆ.
ಪೋರ್ಟ್‌ಲ್ಯಾಂಡ್‌ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ ಅತಿ ಹೆಚ್ಚು ಗೋಧಿಯನ್ನು ಹಡಗಿನಲ್ಲಿ ಸಾಗಣೆ ಮಾಡುವ ಒಂದು ನಗರವಾಗಿದೆ ಹಾಗೂ ಗೋಧಿಯನ್ನು ಸಾಗಿಸುವ ಪ್ರಪಂಚದಲ್ಲಿ ಎರಡನೇ ಅತಿದೊಡ್ಡ ಬಂದರಾಗಿದೆ.
ಇಲ್ಲಿನ ಸಮುದ್ರದ ಬಂದರುಗಳು ಪ್ರತಿ ವರ್ಷ ಸುಮಾರು ೧೩ ದಶಲಕ್ಷ ಟನ್‌ಗಳಷ್ಟು ಸರಕುಗಳನ್ನು ನಿರ್ವಹಿಸುತ್ತವೆ ಹಾಗೂ ಇದು ರಾಷ್ಟ್ರದಲ್ಲೇ ಅತಿ ದೊಡ್ಡ ವಾಣಿಜ್ಯ ಒಣ-ಹಡುಗುಕಟ್ಟೆ ಯನ್ನು ಹೊಂದಿದೆ. ಪೋರ್ಟ್ ಆಫ್ ಪೋರ್ಟ್‌ಲ್ಯಾಂಡ್‌ ನೀರಿನಿಂದ ಸುಮಾರು ನಷ್ಟು ಎತ್ತರದಲ್ಲಿದ್ದರೂ .ನ ಪಶ್ಚಿಮ ಕರಾಳವಳಿಯಲ್ಲಿನ ಮೂರನೇ ಅತಿದೊಡ್ಡ ಬಂದರಾಗಿದೆ.
ಪೋರ್ಟ್‌ಲ್ಯಾಂಡ್‌ ಸಮಶೀತೋಷ್ಣವಲಯದ ವಾಯುಗುಣವನ್ನು ಹೊಂದಿದೆ. ಅಲ್ಲಿ ಸಾಧಾರಣ, ಆರ್ದ್ರತೆಯಿರುವ ಚಳಿಗಾಲ ಮತ್ತು ಹೆಚ್ಚುಕಡಿಮೆ ಶುಷ್ಕ, ಬೆಚ್ಚಗಿನ ಬೇಸಿಗೆಕಾಲದೊಂದಿಗೆ ಸಾಮಾನ್ಯವಾಗಿ ಸಾಗರದ ಅಥವಾ ಸಮುದ್ರದ ಕರಾವಳಿಯ ಹವಾಗುಣವಿರುತ್ತದೆ. ಪೆಸಿಫಿಕ್ ವಾಯುವ್ಯದಂತೆ, ಕಾಪ್ಪೆನ್ ವಾಯುಗುಣದ ವರ್ಗೀಕರಣದ ಪ್ರಕಾರ ಇದು ತಂಪಾದ, ಶುಷ್ಕ-ಬೇಸಿಗೆಯ ಉಪೋಷ್ಣವಲಯದಲ್ಲಿ ಬರುತ್ತದೆ. ಇಲ್ಲಿ ಹೆಚ್ಚುಕಡಿಮೆ ಶುಷ್ಕ ಬೇಸಿಗೆಯಿರುವುದರಿಂದ, ಇದನ್ನು ತಣ್ಣಗಿನ-ಬೇಸಿಗೆಯ ಮೆಡಿಟರೇನಿಯನ್ ಎಂದೂ ಕರೆಯುತ್ತಾರೆ. ಟ್ರೆವಾರ್ಥದಂತಹ ಇತರ ವಾಯುಗುಣದ ವರ್ಗೀಕರಣ ವ್ಯವಸ್ಥೆಗಳು, ಇದನ್ನು ಸಾಗರದ ವಲಯದಲ್ಲಿ ದೃಢವಾಗಿ ಇರಿಸುತ್ತವೆ.
ಬಿಯರ್‌ಗೆ ಪ್ರಸಿದ್ಧವಾದ ಪೋರ್ಟ್‌ಲ್ಯಾಂಡ್‌, ಪೆಸಿಫಿಕ್ ವಾಯುವ್ಯದಲ್ಲಿ ಮೊದಲ ಕಾಫಿ ತಾಣವೆಂದೂ ಹೆಸರುವಾಸಿಯಾಗಿದೆ. ಅಸಂಖ್ಯಾತ ಕಾಫಿ ಗೃಹಗಳನ್ನು ಹೊಂದಿದ ಸಿಯಾಟಲ್‌ ಎರಡನೇ ಸ್ಥಾನ ಪಡೆದಿದೆ. . ೪.೫-೫ ಸ್ಟಾರ್ ರೇಟಿಂಗ್‌ನೊಂದಿಗೆ ಪೋರ್ಟ್‌ಲ್ಯಾಂಡ್‌ ೨೦ಕ್ಕಿಂತಲೂ ಹೆಚ್ಚು ಕಾಫಿ ಗೃಹಗಳನ್ನು ಹೊಂದಿದೆಯೆಂದು ಪಟ್ಟಿಮಾಡಿದೆ. ಈ ನಗರವು ಮೂಲತಃ ಸ್ಟಂಪ್‌ಟೌನ್‌ ಕಾಫಿ ರೋಸ್ಟರ್‌‌ಗಳಿಗೆ ನೆಲೆಯಾಗಿದೆ. ಇದು ಅಭಿಮಾನಿಗಳಿಂದ ರಾಷ್ಟ್ರದಲ್ಲೇ ಅತ್ಯುತ್ತಮ ಗುಣಮಟ್ಟದ ನೇರ-ಮಾರಾಟದ ರೋಸ್ಟರಿಗಳಲ್ಲಿ ಒಂದೆಂಬ ಹೆಸರು ಪಡೆದಿದೆ. ಅಲ್ಲದೆ ಈ ನಗರದಲ್ಲಿ ಅಸಂಖ್ಯಾತ ಇತರ ಮೈಕ್ರೊ-ರೋಸ್ಟರಿಗಳು ಮತ್ತು ಕೆಫೆಗಳೂ ಇವೆ.
ವೃತ್ತ ಪತ್ರಿಕೆ ಬಾಕ್ಸ್‌ಗಳಲ್ಲಿ ಮತ್ತು ನಗರದ ಸುತ್ತಮುತ್ತಲ ಪ್ರದೇಶಗಳಲ್ಲಿ ಉಚಿತವಾಗಿ ಹಂಚಲ್ಪಡುವ ಸಣ್ಣ ಮಟ್ಟಿನ ಸ್ಥಳೀಯ ವೃತ್ತಪತ್ರಿಕೆಗಳೆಂದರೆ - ಪೋರ್ಟ್‌ಲ್ಯಾಂಡ್‌ ಟ್ರಿಬ್ಯೂನ್ , ವಿಲ್ಲಾಮೆಟ್ಟೆ ವೀಕ್ , ದ ಪೋರ್ಟ್‌ಲ್ಯಾಂಡ್‌ ಮರ್ಕ್ಯುರಿ ಹಾಗೂ ದ ಏಷ್ಯಯನ್ ರಿಪೋರ್ಟರ್ (ಅಂತಾರಾಷ್ಟ್ರೀಯ ಮತ್ತು ಪ್ರಾದೇಶಿಕ ಎರಡನ್ನೂ ಒಳಗೊಂಡ, ಏಷ್ಯಾದ ಸುದ್ದಿಗಳನ್ನು ಬಿತ್ತರಿಸುವ ವಾರಪತ್ರಿಕೆ).
ಪೋರ್ಟ್‌ಲ್ಯಾಂಡ್‌ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ ಅತ್ಯಂತ ಹೆಚ್ಚು ಸಕ್ರಿಯವಾದ ಸೈಕಲ್ ಓಟದ ಪಂದ್ಯಗಳನ್ನು ನಡೆಸಿಕೊಡುತ್ತದೆ. ಪ್ರತಿ ವರ್ಷ ಒರೆಗಾನ್ ಬೈಸಿಕಲ್ ರೇಸಿಂಗ್ ಅಸೋಸಿಯೇಶನ್‌ನೂರಾರು ಪಂದ್ಯಾವಳಿಗಳಿಗೆ ಅನುನೋದನೆ ನೀಡುತ್ತದೆ. ಆಲ್ಪೆನ್ರೋಸ್ ವೆಲೋಡ್ರೋಮ್ ಮತ್ತು ಪೋರ್ಟ್‌ಲ್ಯಾಂಡ್‌ ಇಂಟರ್‌ನ್ಯಾಷನಲ್ ರೇಸ್‌ವೇಯಲ್ಲಿ ವಸಂತಕಾಲ ಮತ್ತು ಬೇಸಿಗೆಯ ಪ್ರತಿ ರಾತ್ರಿ ಓಟದ ಪಂದ್ಯಗಳು ನಡೆಯುತ್ತವೆ. ಅಲ್ಲದೆ ಇಲ್ಲಿ ಶರತ್ಕಾಲದಕ್ರಾಸ್ ಕ್ರುಸೇಡ್‌ನಂತಹ ಸೈಕ್ಲೊಕ್ರಾಸ್ ಪಂದ್ಯಗಳ ಸಂದರ್ಭದಲ್ಲಿ ಸುಮಾರು ೧೦೦೦ ಸವಾರರು ಮತ್ತು ಹುರಿದುಂಬಿಸುವ ಪ್ರೇಕ್ಷಕರು ಸೇರುತ್ತಾರೆ.
ಪೋರ್ಟ್‌ಲ್ಯಾಂಡ್‌ ಆರ್ಟ್ ಮ್ಯೂಸಿಯಂ ನಗರದ ಅತಿದೊಡ್ಡ ಕಲಾ ಸಂಗ್ರಹವನ್ನು ಹೊಂದಿದೆ ಹಾಗೂ ಇದು ಪ್ರತಿ ವರ್ಷ ಭಿನ್ನ ರೀತಿಯ ಪ್ರವಾಸಿ ವಸ್ತು ಪ್ರದರ್ಶನಗಳನ್ನು ಏರ್ಪಡಿಸುತ್ತದೆ. ಇತ್ತೀಚೆಗೆ ಆಧುನಿಕ ಮತ್ತು ಸಮಕಾಲೀನ ಕಲೆಯ ವಿಭಾಗದ ಸೇರ್ಪಡೆಯೊಂದಿಗೆ ಇದನ್ನು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ ಇಪ್ಪತ್ತೈದನೇ ಅತಿದೊಡ್ಡ ಮ್ಯೂಸಿಯಂಗಳಲ್ಲಿ ಒಂದಾಗಿಸಿದೆ. ಕಲಾವಸ್ತುಗಳ ಪ್ರದರ್ಶನ ಮಂದಿರಗಳು ನಗರದ ಮಧ್ಯಭಾಗದಲ್ಲಿ ಮತ್ತು ಪರ್ಲ್ ಡಿಸ್ಟ್ರಿಕ್ಟ್‌ನಲ್ಲಿ, ಮಾತ್ರವಲ್ಲದೆ ಆಲ್ಬರ್ಟಾ ಆರ್ಟ್ಸ್ ಡಿಸ್ಟ್ರಿಕ್ಟ್‌ನಲ್ಲಿ ಮತ್ತು ನಗರದಾದ್ಯಂತದ ಇತರ ಪ್ರದೇಶಗಳಲ್ಲಿ ವಿಪುಲವಾಗಿವೆ.
ಕಂಪ್ಯೂಟರ್ ಭಾಗಗಳನ್ನು ತಯಾರಿಸುವ ಇಂಟೆಲ್ ಪೋರ್ಟ್‌ಲ್ಯಾಂಡ್‌ನ ಅತ್ಯಂತ ದೊಡ್ಡ ಸಂಸ್ಥೆಯಾಗಿದೆ. ಇದು ೧೪,೦೦೦ಗಿಂತಲೂ ಹೆಚ್ಚು ಮಂದಿಗೆ ಉದ್ಯೋಗವನ್ನು ನೀಡುತ್ತದೆ. ಇದರ ಅನೇಕ ಕ್ಯಾಂಪಸ್‌ಗಳು ಕೇಂದ್ರ ಪೋರ್ಟ್‌ಲ್ಯಾಂಡ್‌ನ ಪಶ್ಚಿಮದ ಹಿಲ್ಸ್‌ಬೋರೊ ನಗರದಲ್ಲಿವೆ. ಈ ಮಹಾನಗರವು ೧,೨೦೦ಗಿಂತಲೂ ಹೆಚ್ಚು ತಂತ್ರಜ್ಞಾನ ಕಂಪೆನಿಗಳಿಗೆ ನೆಲೆಯಾಗಿದೆ. ಹೆಚ್ಚಿನ ಸಾಂದ್ರತೆಯ ತಂತ್ರಜ್ಞಾನ ಕಂಪೆನಿಗಳಿರುವುದರಿಂದ ಪೋರ್ಟ್‌ಲ್ಯಾಂಡ್‌ಗೆ ಸಿಲಿಕಾನ್ ಫಾರೆಸ್ಟ್ ಎಂಬ ಹೆಸರು ಬಂದಿದೆ. ಇದು ಈ ಪ್ರದೇಶದಲ್ಲಿ ಮರಗಳು ಹೇರಳವಾಗಿರುವುದನ್ನೂ ಸೂಚಿಸುತ್ತದೆ.
ಈ ನಗರವು ಮ್ಯಾಟ್ ಗ್ರೋಯ್ನಿಂಗ್ ಮತ್ತು ವಿಲ್ ವಿಂಟನ್ ಮೊದಲಾದ ಪ್ರಸಿದ್ಧ ಆನಿಮೇಟರ್‌ಗಳಿಗೆ ಹಾಗೂ ಗುಸ್ ವ್ಯಾನ್ ಸ್ಯಾಂಟ್‌‌‌ನಂತಹ , ಮಿಲ್ಕ್ ) ಚಲನಚಿತ್ರ ನಿರ್ಮಾಪಕರಿಗೆ ನೆಲೆಬೀಡಾಗಿದೆ. ಪೋರ್ಟ್‌ಲ್ಯಾಂಡ್‌ನ ಪ್ರಸಿದ್ಧ ನಟರೆಂದರೆ - ಸ್ಯಾಮ್ ಎಲಿಯಟ್ ಮತ್ತು ಸ್ಯಾಲಿ ಸ್ಟ್ರದರ್ಸ್. ಹೆವಿ ಮೆಟಲ್ ಮತ್ತು ಇತರ ನಿಯತಕಾಲಿಕಗಳ ವ್ಯಂಗ್ಯಚಿತ್ರಕಾರ ಡ್ಯಾನ್ ಸ್ಟೆಫನ್ ವಾಸಿಸುವುದು ಪೋರ್ಟ್‌ಲ್ಯಾಂಡ್‌ನಲ್ಲಿ.
ಈ ನಗರವು ಪ್ರಬಲ ಭೂಬಳಕೆಯ ಯೋಜನೆಗೆ ಮತ್ತು ಹಗುರ ರೈಲು ಸಾರಿಗೆ ವ್ಯವಸ್ಥೆಯಲ್ಲಿನ ಬಂಡವಾಳ ಹೂಡಿಕೆಗೆ ಗಮನಸೆಳೆದಿದೆ. ಇದು ಒಂದು ಭಿನ್ನವಾದ ಪ್ರಾದೇಶಿಕ-ಸರ್ಕಾರವಾದ ಮೆಟ್ರೊದಿಂದ ಬೆಂಬಲ ಪಡೆದಿದೆ. ಪೋರ್ಟ್‌ಲ್ಯಾಂಡ್‌ ಅತಿ ಹೆಚ್ಚಿನ ಸಂಖ್ಯೆಯ ಮೈಕ್ರೊಬ್ರಿವರಿ ಗಳಿಗೆ ಮತ್ತು ಮೈಕ್ರೊಡಿಸ್ಟಿಲ್ಲರಿ ಗಳಿಗೆ ಮಾತ್ರವಲ್ಲದೆ ಅದರ ಕಾಫಿಯನ್ನು ಕುರಿತ ಉತ್ಸುಕತೆಗೂ ಹೆಸರಾಗಿದೆ. ಅಲ್ಲದೆ ಇದು ಟ್ರೈಯಲ್ ಬ್ಲೇಜರ್ ತಂಡಕ್ಕೂ ನೆಲೆಯಾಗಿದೆ.
ಪೋರ್ಟ್‌ಲ್ಯಾಂಡ್‌ ವಿಲ್ಲಾಮೆಟ್ಟೆ ನದಿಯನ್ನು ಕೊಲಂಬಿಯಾ ನದಿಯೊಂದಿಗೆ ಸಂಗಮವಾಗುವ ಪ್ರದೇಶದ ಹತ್ತಿರದಲ್ಲಿ ವ್ಯಾಪಿಸಿಕೊಂಡಿದೆ. ಒತ್ತಾಗಿರುವ ಮತ್ತು ಹಿಂದೆ-ಅಭಿವೃದ್ಧಿಹೊಂದಿದ ಪಶ್ಚಿಮದ ಭಾಗವು ಹೆಚ್ಚಾಗಿ ವೆಸ್ಟ್ ಹಿಲ್ಸ್ ನಿಂದ ಆವರಿಸಲ್ಪಟ್ಟಿದೆ. ಆದರೂ ಇದು ವಾಷಿಂಗ್ಟನ್‌ ಕೌಂಟಿ ಗಡಿಯವರೆಗೆ ವಿಸ್ತರಿಸಿದೆ. ಇದರ ಸಮತಟ್ಟಾದ ಪೂರ್ವದ ಭಾಗವು ಗ್ರೆಶಮ್‌ನ ಉಪನಗರದ ಗಡಿಯವರೆಗೆ ಸುಮಾರು ೧೮೦ ಬ್ಲಾಕುಗಳಾಗಿ ಹರಡಿಕೊಂಡಿದೆ. ಗ್ರಾಮೀಣ ಮುಲ್ಟ್ನೊಮಾಹ್ ಕೌಂಟಿಯು ಪೂರ್ವದವರೆಗೂ ವಿಸ್ತರಿಸಿದೆ.
ಒರೆಗಾನ್ ಮ್ಯೂಸಿಯಂ ಆಫ್ ಸೈನ್ಸ್ ಆಂಡ್ ಇಂಡಸ್ಟ್ರಿ ಯು ವಿಲ್ಲಾಮೆಟ್ಟೆ ನದಿಯ ಪೂರ್ವ ತೀರದಲ್ಲಿ ಪೋರ್ಟ್‌ಲ್ಯಾಂಡ್‌ನ ಮಧ್ಯಭಾಗದಲ್ಲಿದೆ. ಇದು ಭೌತವಿಜ್ಞಾನ, ಜೀವ ವಿಜ್ಞಾನ, ಭೂವಿಜ್ಞಾನ, ತಂತ್ರಜ್ಞಾನ, ಖಗೋಳ ವಿಜ್ಞಾನ ಮತ್ತು ಆರಂಭಿಕ ಬಾಲ್ಯ ಶಿಕ್ಷಣ ಮೊದಲಾದವನ್ನು ಒಳಗೊಂಡ ವೈವಿಧ್ಯಮಯ ಸಕ್ರಿಯ ಪ್ರದರ್ಶನಗಳನ್ನು ಒಳಗೊಂಡಿವೆ. ಒಂದು ಥಿಯೇಟರ್ಅನ್ನು ಹೊಂದಿದೆ ಹಾಗೂ ಇದು ಜಲಾಂತರ್ಗಾಮಿ ನೌಕೆ ನೆಲೆಯಾಗಿದೆ, ಇದನ್ನು ದ ಹಂಟ್ ಫಾರ್ ರೆಡ್ ಅಕ್ಟೋಬರ್ ಎಂಬ ಚಲನಚಿತ್ರದಲ್ಲಿ ಬಳಸಲಾಗಿದೆ.
ಅಲ್ಯೂಮಿನಿಯಂ ಕೈಗಾರಿಕೆಯು ಪೋರ್ಟ್‌ಲ್ಯಾಂಡ್‌ ನಗರದಲ್ಲಿ ೨೦ನೇ ಶತಮಾನದ ಉತ್ತರಾರ್ಧದಲ್ಲಿ ಬೆಳವಣಿಗೆ ಕಂಡಿತು. ಇದು ಆರಂಭದಲ್ಲಿ ಸ್ಥಳೀಯ ನದಿಗಳಿಗೆ ಕಟ್ಟಿದ ಅನೇಕ ಅಣೆಕಟ್ಟುಗಳ ನೀರಿನಿಂದ ಉತ್ಪಾದಿಸಿದ ಕಡಿಮೆ ಖರ್ಚಿನ ವಿದ್ಯುತ್ಅನ್ನು ಬಳಸಿಕೊಂಡು ಅಭಿವೃದ್ಧಿ ಹೊಂದಿತು. ಈ ಉದ್ಯಮವು ನಗರದಲ್ಲಿನ ನಿವಾಸಗಳ ಮತ್ತು ವ್ಯಾಪಾರದ ಶಕ್ತಿಯ ವೆಚ್ಚಗಳ ಮೇಲೆ ಪ್ರಭಾವ ಬೀರುವುದರಿಂದ ಮತ್ತು ಅಲ್ಯೂಮಿನಿಯ ಉತ್ಪಾದನೆಗೆ ಸಂಬಂಧಿಸಿದ ಮಾಲೀನ್ಯದಿಂದ, ಇದು ರಾಜಕೀಯವಾಗಿ ಹೆಚ್ಚು ಒಳನುಗ್ಗಿಸುವ ಉದ್ಯಮಗಳಲ್ಲಿ ಒಂದಾಗಿದೆ.
ಪೋರ್ಟ್‌ಲ್ಯಾಂಡ್‌ನಲ್ಲಿರುವ ಮೂರು ಒರೆಗಾನ್ ಸ್ಟೇಟ್ ಪಾರ್ಕ್‌ಗಳಲ್ಲಿ ಟ್ರಿಯಾನ್ ಕ್ರೀಕ್ ಸ್ಟೇಟ್ ನ್ಯಾಚುರಲ್ ಏರಿಯಾ ಒಂದಾಗಿದೆ ಹಾಗೂ ಇದು ಅತಿ ಪ್ರಸಿದ್ಧವಾಗಿದೆ; ಇದು ಸ್ಟೀಲ್‌ಹೆಡ್‌ನ ಒಂದು ಉಪನದಿಯನ್ನು ಹೊಂದಿದೆ. ಇತರ ಎರಡು ಸ್ಟೇಟ್ ಪಾರ್ಕ್‌ಗಳೆಂದರೆ - ವೆಸ್ಟ್‌ ಹಿಲ್ಸ್‌ನಲ್ಲಿರುವ ವಿಲ್ಲಾಮೆಟ್ಟೆ ಸ್ಟೋನ್ ಸ್ಟೇಟ್ ಹೆರಿಟೇಜ್ ಮತ್ತು ಪೋರ್ಟ್‌ಲ್ಯಾಂಡ್‌ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದ ಹತ್ತಿರ ಕೊಲಂಬಿಯಾ ನದಿಯ ದಡದಲ್ಲಿರುವಗೌರ್ನ್‌ಮೆಂಟ್ ಐಲ್ಯಾಂಡ್ ಸ್ಟೇಟ್ ರಿಕ್ರಿಯೇಶನ್ ಏರಿಯಾ.
ಪೋರ್ಟ್‌ಲ್ಯಾಂಡ್‌ನಲ್ಲಿ ಉಕ್ಕಿನ ಕೈಗಾರಿಕೆಯು ವಿಶ್ವ ಸಮರ ಕ್ಕಿಂತಲೂ ಹಿಂದೆಯೇ ಬೆಳವಣಿಗೆ ಹೊಂದಿತ್ತು. ೧೯೫೦ರ ದಶಕದಲ್ಲಿ ಉಕ್ಕಿನ ಕೈಗಾರಿಕೆಯು ನಗರದಲ್ಲಿ ಉದ್ಯೋಗವನ್ನು ನೀಡುವ ಪ್ರಮುಖ ಉದ್ಯಮವಾಯಿತು. ಮುಖ್ಯ ಉಕ್ಕಿನ ಕಂಪೆನಿಯಾದ ಸ್ಕ್ನಿಟ್ಜರ್ ಸ್ಟೀಲ್ ಇಂಡಸ್ಟ್ರೀಸ್ ಒಂದಿಗೆ ಉಕ್ಕಿನ ಕೈಗಾರಿಕೆಯು ನಗರದಲ್ಲಿ ಉತ್ತಮ ರೀತಿಯಲ್ಲಿ ಅಭಿವೃದ್ಧಿ ಹೊಂದುತ್ತಿದೆ. ಇದು ೨೦೦೩ರ ಸಂದರ್ಭದಲ್ಲಿ ೧.೧೫ ಶತಕೋಟಿ ಟನ್‌ಗಳಷ್ಟು ಲೋಹದ ಚೂರುಪಾರುಗಳನ್ನು ಏಷ್ಯಾಕ್ಕೆ ಹಡಗಿನಲ್ಲಿ ಸಾಗಿಸಿದ ದಾಖಲೆಯಿದೆ.
ಪೋರ್ಟ್‌ಲ್ಯಾಂಡ್‌ ಇಂಡಿಮೀಡಿಯಾ ಹಳೆಯ ಮತ್ತು ದೊಡ್ಡ ಸ್ವತಂತ್ರ ಮಾಧ್ಯಮ ಕೇಂದ್ರಗಳಲ್ಲಿ ಒಂದಾಗಿದೆ. ಸರ್ವಾಧಿಕಾರ-ವಿರೋಧಿ ಅಭಿವೃದ್ಧಿಶೀಲ ಮಾಸಿಕ ಪೋರ್ಟ್‌ಲ್ಯಾಂಡ್‌ ಅಲೈಯನ್ಸ್ ನಗರದಲ್ಲಿನ ಅತಿ ದೊಡ್ಡ ಕ್ರಾಂತಿಕಾರಿ ಪತ್ರಿಕೆಯಾಗಿದೆ. ಪೋರ್ಟ್‌ಲ್ಯಾಂಡ್‌ನಲ್ಲಿ ತಿಂಗಳಿಗೆ ಎರಡು ಬಾರಿ ಪ್ರಕಟವಾಗುವ ಜಸ್ಟ್ ಔಟ್ ನಗರದ ಅತ್ಯುತ್ತಮ ಪ್ರಕಟಣೆಯಾಗಿದೆ. ವಾರಕ್ಕೆ ಎರಡು ಬಾರಿ ಪ್ರಕಟವಾಗುವ ಸ್ಟ್ರೀಟ್ ರೂಟ್ಸ್ ನಗರದಲ್ಲಿ ವಸತಿರಹಿತ ಸಮುದಾಯದ ಸದಸ್ಯರಿಂದ ಮಾರಾಟವಾಗುತ್ತದೆ.
ಪೋರ್ಟ್‌ಲ್ಯಾಂಡ್‌ ಐದು ಒಳಾಂಗಣ ಸ್ಕೇಟ್-ಪಾರ್ಕ್‌ಗಳನ್ನು ಹೊಂದಿದೆ. ಅಲ್ಲದೆ ಇದು ಐತಿಹಾಸಿಕವಾಗಿ ಮಹತ್ವಪೂರ್ಣವಾದ ಬರ್ನ್‌ಸೈಡ್ ಸ್ಕೇಟ್-ಪಾರ್ಕ್‌ಗೆ ತಾಣವಾಗಿದೆ. ಇತ್ತೀಚಿನ ಗೇಬ್ರಿಯಲ್ ಸ್ಕೇಟ್-ಪಾರ್ಕ್ ೨೦೦೮ರ ಜುಲೈ ೧೨ರಂದು ಪ್ರವೇಶಕ್ಕೆ ಮುಕ್ತವಾಯಿತು. ಮತ್ತಷ್ಟು ಹದಿನಾಲ್ಕು ಸ್ಕೇಟ್‌ಪಾರ್ಕ್‌ಗಳು ನಿರ್ಮಾಣ ಹಂತದಲ್ಲಿವೆ. ದ ವಾಲ್ ಸ್ಟ್ರೀಟ್ ಜರ್ನಲ್ ಪೋರ್ಟ್‌ಲ್ಯಾಂಡ್‌ಅನ್ನು "ಅಮೆರಿಕಾದಲ್ಲೇ ಅತ್ಯಂತ ಹೆಚ್ಚು ಸ್ಕೇಟ್‌ಬೋರ್ಡ್-ಸ್ನೇಹಿ ನಗರ"ವೆಂದು ಹೇಳಿದೆ.
ಟಾಮ್ ಮ್ಯಾಕ್‌ಕಾಲ್ ವಾಟರ್‌ಫ್ರಂಟ್ ಪಾರ್ಕ್ ವಿಲ್ಲಾಮೆಟ್ಟೆಯ ಪಶ್ಚಿಮ ತೀರದುದ್ದಕ್ಕೂ ನಗರಮಧ್ಯದ ಉದ್ದದಷ್ಟು ಹರಡಿಕೊಂಡಿದೆ. ಉದ್ಯಾನವನ್ನು ೧೯೭೪ರಲ್ಲಿ ಹಾರ್ಬರ್ ಡ್ರೈವ್‌ಅನ್ನು ತೆಗೆದುಹಾಕಿ ನಿರ್ಮಿಸಲಾಯಿತು. ಅಲ್ಲಿ ಈಗ ವರ್ಷಪೂರ್ತಿ ದೊಡ್ಡ ದೊಡ್ಡ ಕಾರ್ಯಕ್ರಮಗಳು ನಡೆಯುತ್ತಿರುತ್ತವೆ. ಪೋರ್ಟ್‌ಲ್ಯಾಂಡ್‌ನ ಮಧ್ಯಭಾಗವು ಉದ್ಯಾನಕ್ಕಾಗಿ ಮೀಸಲಿರಿಸಿದ ಕೂಡಿಕೊಂಡ-ನಗರ ಬ್ಲಾಕ್‌ಗಳ ಎರಡು ಗುಂಪುಗಳನ್ನು ಹೊಂದಿದೆ: ಉತ್ತರ ಮತ್ತು ದಕ್ಷಿಣ ಪಾರ್ಕ್ ಬ್ಲಾಕ್‌ಗಳು.
ಆರ್ಥಿಕ ಅಭಿವೃದ್ಧಿ ವಲಯಗಳನ್ನು ರಚಿಸುವ ಯ ಪ್ರಯತ್ನಗಳೊಂದಿಗೆ ಬೆಳವಣಿಗೆ ಸೀಮಾರೇಖೆಯು, ನಗರದ ಮಧ್ಯಭಾಗದ ಹೆಚ್ಚಿನ ಪ್ರದೇಶಗಳ ಅಭಿವೃದ್ಧಿಗೆ,ಅಧಿಕ ಪ್ರಮಾಣದ ಮಧ್ಯಮ ಮತ್ತು ಉನ್ನತ-ಮಟ್ಟದ ಅಭಿವೃದ್ಧಿಗಳಿಗೆ ಕಾರಣವಾಯಿತು ಹಾಗೂ ಗೃಹನಿರ್ಮಾಣ ಮತ್ತು ಉದ್ಯಮ ಸಾಂದ್ರತೆಯಲ್ಲಿ ಒಟ್ಟಾರೆ ಏರಿಕೆಯನ್ನು ಉಂಟುಮಾಡಿತು. ೨೦೦೯ರ ಅಕ್ಟೋಬರ್‌ನಲ್ಲಿ ಫಾರ್ಬೆಸ್ ನಿಯತಕಾಲಿಕವು ಪೋರ್ಟ್‌ಲ್ಯಾಂಡ್‌ಗೆ ಅಮೆರಿಕದಲ್ಲೇ ೩ನೇ ಅತಿಹೆಚ್ಚು ಸುರಕ್ಷಿತವಾದ ನಗರವೆಂಬ ಹೆಸರು ನೀಡಿತು.
ಪೋರ್ಟ್‌ಲ್ಯಾಂಡ್‌ ಸಮುದ್ರದ ತೀರದ ವಾಯುಗಣವನ್ನು ಹೊಂದಿದೆ. ಅಲ್ಲಿ ಬೆಚ್ಚಗಿನ, ಶುಷ್ಕ ಬೇಸಿಗೆ ಮತ್ತು ಮಳೆಯ ಆದರೆ ಸಮಶೀತೋಷ್ಣ ಚಳಿಗಾಲವಿರುತ್ತದೆ. ಈ ವಾಯುಗುಣವು ಗುಲಾಬಿ ಹೂವುಗಳನ್ನು ಬೆಳೆಯಲು ಅತ್ಯುತ್ತಮವಾಗಿದೆ. ಶತಮಾನಗಳಿಗಿಂತಲೂ ಹಿಂದಿನಿಂದ ಪೋರ್ಟ್‌ಲ್ಯಾಂಡ್‌ "ಗುಲಾಬಿ ಹೂವುಗಳ ನಗರ" ಎಂದು ಜನಪ್ರಿಯವಾಗಿದೆ. ಇದು ಅನೇಕ ಗುಲಾಬಿ ಹೂವುಗಳ ಉದ್ಯಾನವನ್ನು ಹೊಂದಿದೆ. ಅವುಗಳಲ್ಲಿ ಮುಖ್ಯವಾದುದು ಇಂಟರ್‌ನ್ಯಾಷನಲ್ ರೋಸ್ ಟೆಸ್ಟ್ ಗಾರ್ಡನ್‌.
ವಾರಪತ್ರಿಕೆಯಾದ ದ ಪೋರ್ಟ್‌ಲ್ಯಾಂಡ್‌ ಬ್ಯುಸಿನೆಸ್ ಜರ್ನಲ್ ವ್ಯವಹಾರ-ಸಂಬಂಧಿತ ಸುದ್ದಿಗಳನ್ನು ಬಿತ್ತರಿಸುತ್ತದೆ. ಇದೇ ರೀತಿಯ ಮತ್ತೊಂದು ಪತ್ರಿಕೆಯೆಂದರೆ ದ ಡೈಲಿ ಜರ್ನಲ್ ಆಫ್ ಕಾಮರ್ಸ್ . ಪೋರ್ಟ್‌ಲ್ಯಾಂಡ್‌ ಮಂತ್ಲಿ ಯು ಸುದ್ದಿ ಮತ್ತು ಸಂಸ್ಕೃತಿಯ ಮಾಸಿಕ-ನಿಯತಕಾಲಿಕವಾಗಿದೆ. ಸುಮಾರು ೧೦೦ ವರ್ಷ ಹಳೆಯದಾದ ದ ಬೀ ಆಗ್ನೇಯ ಭಾಗಗಳ ಸುದ್ದಿಯನ್ನು ಪ್ರಕಟಿಸುವ ಮತ್ತೊಂದು ವೃತ್ತಪತ್ರಿಕೆಯಾಗಿದೆ.
೧೯೫೦ರಿಂದ ಈಚೆಗೆ ಪೋರ್ಟ್‌ಲ್ಯಾಂಡ್‌, ಸರ್ಕಾರದ ಎಲ್ಲಾ ಮಟ್ಟಗಳಲ್ಲಿ ಹೆಚ್ಚಾಗಿ ಡೆಮೋಕ್ರೆಟಿಕ್ ಪಕ್ಷಕ್ಕೆ ಬಲವಾದ ಒಲವು ಹೊಂದಿತ್ತು. ಪ್ರಾದೇಶಿಕ ಚುನಾವಣೆಗಳು ನಿಷ್ಪಕ್ಷಪಾತವಾಗಿದ್ದರೂ ಸಹ, ನಗರದಲ್ಲಿ ಚುನಾಯಿತರಾದ ಹೆಚ್ಚಿನ ಅಧಿಕಾರಿಗಳು ಡೆಮೊಕ್ರೆಟಿಕ್ ಪಕ್ಷದವರಾಗಿದ್ದಾರೆ. ಡೆಮೊಕ್ರೆಟಿಕ್ ಪಕ್ಷದವರು ಒರೆಗಾನ್ ಶಾಸಕಾಂಗ‌ಕ್ಕೆ ಪ್ರತಿನಿಧಿಸಿದ ನಿಯೋಗದಲ್ಲಿ ಪ್ರಾಬಲ್ಯ ಹೊಂದಿದ್ದಾರೆ.
ಪೋರ್ಟ್‌ಲ್ಯಾಂಡ್‌ ಮಹಾನಗರವು .ನ ಪ್ರಮುಖ ನಗರಗಳಿಗೆ ಸಮಾನವಾದ ಸಾರಿಗೆ ವ್ಯವಸ್ಥೆಗಳನ್ನು ಹೊಂದಿದೆ. ಆದರೂ ಅರ್ಬನ್ ಗ್ರೋತ್ ಬೌಂಡರಿ ಮಿತಿಯಲ್ಲಿ ಪೂರ್ವ-ನಿಯಂತ್ರಕ ಭೂಬಳಕೆ ಯೋಜನೆ ಮತ್ತು ಸಾರಿಗೆ-ಆಧಾರಿತ ಅಭಿವೃದ್ಧಿಯ ಮೇಲಿನ ಒರೆಗಾನ್‌ನ ಪ್ರಾಧಾನ್ಯತೆಯು ನಿತ್ಯ ಪ್ರಯಾಣಿಕರಿಗೆ ಉತ್ತಮವಾಗಿ-ಅಭಿವೃದ್ಧಿ ಹೊಂದಿದ ಅನೇಕ ಆಯ್ಕೆಗಳನ್ನು ಒದಗಿಸುತ್ತದೆ.
ಪೋರ್ಟ್‌ಲ್ಯಾಂಡ್‌ ೧೮೫೧ರಲ್ಲಿ ಏಕೀಕರಣಗೊಂಡಿತು ಹಾಗೂ ಇದು ಮುಲ್ಟ್‌ನೋಮಾ ಕೌಂಟಿಯ ಮುಖ್ಯ ಪಟ್ಟಣವಾಗಿದೆ. ಈ ನಗರವು ಪಶ್ಚಿಮದಲ್ಲಿ ವಾಷಿಂಗ್ಟನ್‌ ಕೌಂಟಿಯತ್ತ ಸ್ವಲ್ಪ ಭಾಗ ಹಾಗೂ ದಕ್ಷಿಣದಲ್ಲಿ ಕ್ಲ್ಯಾಕಮಾಸ್ ಕೌಂಟಿಯತ್ತ ವಿಸ್ತರಿಸಿಕೊಂಡಿದೆ. ಈ ನಗರದಲ್ಲಿ ಒಬ್ಬ ಮೇಯರ್ ಮತ್ತು ನಾಲ್ಕು ಇತರ ಕಮೀಷನರ್‌ಗಳನ್ನೊಳಗೊಂಡ ಕಮೀಷನ್-ಆಧಾರಿತ ಸರ್ಕಾರವು ಆಡಳಿತ ನಡೆಸುತ್ತದೆ.
ಹೊಂದಿಕೊಂಡಿರುವ ರಾಜ್ಯಗಳ .ನಲ್ಲಿ ಗಡಿಪ್ರದೇಶಗಳಲ್ಲಿ ಆರಿಹೋದ ಅಗ್ನಿಪರ್ವತಗಳನ್ನು ಹೊಂದಿರುವ ಕೇವಲ ಮೂರು ನಗರಗಳಲ್ಲಿ ಪೋರ್ಟ್‌ಲ್ಯಾಂಡ್‌ ಒಂದಾಗಿದೆ . ಮೌಂಟ್ ಟ್ಯಾಬರ್‌ ಪಾರ್ಕ್ ಅದರ ನೈಸರ್ಗಿಕ ದೃಶ್ಯಗಳಿಗೆ ಮತ್ತು ಐತಿಹಾಸಿಕ ಜಲಾಶಯಗಳಿಗೆ ಹೆಸರುವಾಸಿಯಾಗಿದೆ.